
Claudia Nooren Ruiz-Vazquez di Arte Sano Foundation: 

Nos ta buscando un luga fiho pa traha cu hoben y adultonan avansa 



ORANJESTAD - Arte 
Sano Foundation ta un 
fundacion cu a nace na aña 
2012 di parti di Claudia 
Nooren Ruiz-Vazquez, cu 
ta su fundado y director 
creativo. 

Durante un entrevista cu 
Bon Dia Aruba a haci cu 
Ruiz-Vazquez, el a splica 
cu e no a nace na Aruba, 
pero e ta Arubiano di cu- 
rason y su pasion ta e hen- 
de cu ta den riesgo. E1 a 
comenta cu e fundacion ta 
traha cu un grupo di per- 
sona cu ta den ultimo fase 
di nan bida y nan mester 
di un segundo oportuni- 
dad. 

E grupo di e fundacion ta 
conforma di hobennan cu 
ta den prizon, hende cu ta 
den rehabilitacion di droga, 
e fundacion ta bay pa e cen- 
tronan y traha cu hende 
cu ta den curatela, manera 
Ruiz-Vazquez a bisa, e c do- 
bel trouble’ tin problemanan 
psikiatrico y adiccion hunto. 
Tambe a indica cu den e gru- 
po ey ta inclui e personanan 
cu ta adicto ambulatorio, loke 
e comunidad ta yama eronea- 
mente como ‘Choller’. 

Ruiz-Vazquez a splica cu 
aworaki Árte Sano Founda- 
tion tin e obhetivo di tambe 
incorpora den su fundacion 
e muhenan den prizon. E1 a 
bisa cu e fundacion ta haci 
entrenamento vocacional 
specificamente na industri- 
anan creativo, nan ta ofrece 
tayernan di pintura y otro 
materialnan. 

E mision di e fundacion, 
manera Ruiz-Vazquez a bisa, 
ta pa e fundacion crea un 


economia circular, den e cual 
Ruiz-Vazquez como direc- 
tor creativo ta duna idea di e 
diseño y e studiantenan por 
desaroya su capacidadnan vo- 
cacional, cu cual den futuro 
nan lo por haci souvenirnan, 
y asina nan lo por sali di su 
situacion y por bende loke 
nan ta haci pa nan por con- 
verti den empresarionan so- 
cial. 

Arte Sano Foundation ta en- 
trena e studiantenan den e 
situacion social cu nan tin na 
e momentonan aki, pa mo- 
tibo cu nan ta bay pa e luga 
unda e hendenan cu e prob- 
lema ta. Por ehempel, nan 
como fundacion ta drenta 
den e prizon, y nan ta asisti na 
e momento ey pa por entrena 
e studiantenan, y ora nan ta 
sali for di eynan, nan mes tin 
otro opcion di bida. 

Ruiz-Vazquez a splica cu 
Aruba ta un isla chikito, e 
comunidad tin un red den e 
cual e comunidad mes ta haci 
escogencia negativo. E fun- 
dacion ta un ente positivo cu 
ta drenta pa crea un red nobo 
pa e studiantenan por tin un 
di dos opcion, e hende cu 
nan tabata conoce prome y e 
fundacion Arte Sano Foun- 
dation. 

Tambe el a expresa cu awora- 
ki, e fundacion ta na buskeda 
di un luga, manera Ruiz- 
Vazquez a bisa ‘nos no tin un 
sosten di gobierno y nos ta 
na buskeda di enlace pa nos 
lo por haya un luga fiho pa e 
alumnonan por traha cu nos’. 

Di mesun manera el a co- 
menta cu e fundacion tin 
varios institucion cu ta co- 
labora cu nan, asina tambe 


un empresa priva cu durante 
tres aña y mey a confia den e 
fundacion cu aworaki tin un 
cantidad di 30 alumnonan pa 
siman. 

E fundacion tin un vision di 
ta un centro educativo cre- 
ativo, manera Ruiz-Vazquez 
a comenta. Pero e problema 
cu e alumnonan ta enfrenta, 
ta cu algun biaha nan ta cay 
bek den e mundo di adiccion, 
nan ta drenta na e fundacion 
y nan ta bolbe sali manera un 
circulo, pa motibo cu nan no 
tin suficiente capacidad den 
area creativo y e opcion unico 
cu nan tin no ta interesante 
pa nan. 

E1 a duna como ehempel cu 
un persona a gradua y a sali 
for di e mundo di droga, y 
ora nan ta sali e trabou cu nan 
por haya ta pa pega bloki bou 
solo durante henter dia, esey 
ta algo cu por kita e motiva- 
cion. Ruiz-Vazquez a bisa: 
“Si su pasion ta diferente, un 
trabou asina ta dificil.” P’esey 
e fundacion ta encarga di saca 
e potencial creativo di e per- 
sona. 

E comunidad di Aruba tin 
basta creatividad, asina Ruiz- 
Vazquez a expresa. E1 a splica 
cu e fundacion ta un grupo 
chikito pero consolida cu 
hende cu tin e mesun pasion 
pa Aruba, su boluntarionan 
tin hopi amor, compromiso 
y dedicacion, nan ta stima e 
studiantenan. “Esaki ta un 
trabou arduo pero ta hopi 
gratificante”, specialmente 
casonan manera Teacher Ni- 
tro, kende tabata parti di stu- 
diantenan, y despues di tres 
aña y mey a keda den funda- 
cion pa yuda tur e studian- 


tenan. 

Na e fundacion ta duna dig- 
nidad pa e studiantenan, pa 
motibo cu Ruiz-Vazquez a 
bisa cu “esey ta hopi impor- 
tante, ya cu despues cu nan 
ta sali for di prizon of reha- 
bilitacion, nan tin un pasado, 
un historia y e hendenan di 
comunidad no mester husga 
nan”. 

Ruiz-Vazquez a expresa cu e 
experiencia cu el a haya ora 


e ta sali for di prizon despu- 
es cu e fundacion ta duna e 
tayernan pa su studiantenan, 
el a bisa cu ta ‘un experiencia 
impresionante’, pa motibo cu 
tur e miembronan di e fun- 
dacion ta sali feliz, pa motibo 
cu 4 e hobennan tabata nos 
pasion, pero nos a wak cu ta- 
batin hende cu mas edad cu 
tambe a ser afecta pa via di 
droganan of otro problem- 
anan, cu tin mas necesidad cu 
e hobennan’. 

Temporada mas druk unda hoben ta haci cosnan sin pensa 



ORANJESTAD - FADA 
hunto cu otro instancian- 
an ta traha hunto pa asina 
sigui cu nan mensahe di 
conscientisacion durante 
temporada di Carnaval. 
Bon Dia Aruba a papia cu 
Ruliénne Arends di e fun- 
dacion. 

Den temporada di Carna- 
val, Fundacion FADA mes 
durante henter e periodo ta 
organisa diferente charlanan 
pa presenta na scolnan. E aña 
aki nan ta bezig cu e Carou- 
sel 2019 cu nan tin algun aña 
andando. Hunto cu Wit Gele 
Kruis, Telefon Pa Hubentud, 
Douane y Diensbesmettelijk 
Ziekte, ta ofrece un pakete na 
e scolnan. 

FADA ta manda un carta for 
di november pa e scolnan se- 
cundario. Segun Arends, e ta 
bay pa eerste y tweede jaars 
unda cu Carousel lo bay, pa 
asina e scolnan por reserva e 
fechanan cu lo ta dos bes pa 
siman riba luna di januari 
cu februari. E ta remarca cu 
cada instancia riba nan mes ta 
duna lezing apart, tambe na 
esunnan mas grandi y scol- 
nan basico, manera 5de y 6de. 
Agregando cu ta keda haya 
informacion durante henter 
e aña. 

Cada instancia ta dura un 45 
minuut dunando e charla. 
Segun Arends ta bisa cu e 
studiante ta cambia constan- 
temente, y mester hinca ‘bon 
informacion’. Cada instancia 
cu ta participa ta bin cu tema 
cu ta bay rond di carnaval. 
“Nos ta papia di alcohol. E 
motibo cu nos ta kies alcohol 


ta pasobra e ta e substancia 
mas uza durante carnaval; tin 
otro substancia manera xtc, 
marihuana, pero alcohol ta 
esun mas visual.” 

Sinembargo, e abuso di sub- 
stancia no ta solamente den 
adulto, pero lamentable- 
mente den hoben, pero di un 
edad mas abou. Un ehempel 
cu Arends a menciona cu den 
variedad di scolnan cu nan ta 
bishita tin alumno di edad 12 
aña cu ta bisa cu a purba alco- 
hol cu 8 aña di edad. 

Cu esaki nan ta bisa tambe cu 
algun mayor mes ta duna un 
slok pa bebe, cual esaki por ta 
un porta pa mucha cuminsa 
bebe alcohol na un edad ho- 
ben. Calkier brindis pa aña 
nobo, of tambe e manera 
scondi cu nan ta bebe. Tambe 
na fiesta di famia of cualkier 
otro fiesta cu tin. Pero nan ta 
keda corda riba e peliger. E 
uzo di alcohol por cuminsa 
na cas y c tin chens grandi cu 
ta bebe riba caya’. 

“Bo no por bisa un hoben pa 
no haci algo, paso net e mo- 
mento ey nan kier haci e. No 
lubida riba e peligernan cu 
por sosode bou influencia di 
alcohol of droga na un edad 
jong. Como FADA, ta papia 
di prevencion y peligernan, 
pero tin mayornan cu ta laga 
nan bebe. Mi no kier cu por 
ta nan no sa e informacion, 
paso si nan sa di e daño y 
toch ta duna acceso pa nan 
yiu bebe na un edad abou, 
ta habri porta cu e mucha pa 
otro substancianan”, Arends 
a splica. 


Pa locual ta otro instancianan, 
Wit gele kruis lo combersa di 
embaraso, kico ta pasa si sali 
na estado na un edad hoben. 
E1 a agrega cu aña pasa a sali 
un estudio cu e periodo di 
november a resulta cu ta bin e 
‘carnaval babies’. E tempora- 
da ta keda mas druk unda ho- 
ben ta haci cosnan sin pensa. 

E gran parti ta comete acto 
sexual bou influencia di al- 
cohol of droga. DBZ ta pa- 
pia di e malesanan transmiti 
sexualmente bou di hoben. E 
ta agrega cu ta hopi tin y cu 
edad di personanan diagnos- 
tica cu malesa di transmision 
sexual ta bahando. Algun di 
nan tin mas cu un malesa 
transmiti sexualmente. 


Segun Arends ta bisa cu e sa 
grupo di hoben ta dificil pa 
scucha charla, pero nan ta 
haci nan mayor esfuerso. “E 
ta yega na nan, pero e ta com- 
plica. Pa motibo cu durante 
henter e aña e ta sosode cu 
hende ta abusa di substanci- 
anan, pero bo ta wak e mas 
den carnaval, temporada di 
fiesta, campamento, cualkier 
actividad bo ta wak hoben ta 
bebe. Pero den paradanan, vi- 
sualmente, e ta mas.” 

Maske droga no ta visual, 
pero Arends ta bisa cu ta wor- 
do uza hopi den temporada di 
carnaval, tambe den adulto y 
hoben. Nan tin informacion 
cu hopi hoben ta haci uzo di 
xtc y ta combina cu alcohol, 
anto esey ta crea un bom. 


Fundacion FADA tambe lo 
ta trahando hunto cu Kid- 
neys297, kende lo ta consci- 
entisando riba e dañonan di 
riñon cu por sosode ora ta 
bebe alcohol hunto cu re- 
medi. “E organo cu ta ser mas 
afecta ta e riñon. Nan a acer- 
ca FADA mirando cu a traha 
video cual ta informa mescla 
alcohol cu remedi ta un peli- 
ger.” 

Nan a uni pa asina nan por 
trece informacion na comu- 
nidad di Aruba. Pa hende por 
ta mas consciente den e parti 
di cuida nan organo, manera 
riñon. “Mas e fundacionnan 
uni pa traha hunto, ta miho 
pa sigui trece dilanti e infor- 
macion”, Arends a bisa. 


Dor di cantidad di hende cu no apaga ainda... 

Awe lo anuncia si ta prolonga fecha di pago di number di auto 


ORANJESTAD - Ainda cantidad di 
hende no a logra paga nan impues- 
to di vehiculo di motor. E fecha pa 
cumpli cu e obligacion aki ta awe, 
dia 31 di januari. 

Riba e posibilidad di extende e fecha 
aki prome cu polis ta cuminsa contro- 
la number di auto, minister di fmansa 
y asunto economico, Xiomara Ruiz- 
Maduro, caminda departamento di be- 
lasting ta resorta, te ainda no a anuncia 
un prolongacion di e termino pa paga e 
number di auto pa 2019. 

E mandatario a laga sa cu prome, e ta 
prefera di atende un rato e asunto aki 
cu departamento di belasting, pa asina 
evalua con e proceso aki a bay. E asunto 
aki ta pendiente ainda, y si nan ta con- 
sidera cu ta hustifica, nan lo bay amplia 


e fecha di pago di number di auto. Awe 
mainta departamento di belasting a con- 
voca un conferencia di prensa, caminda 
nan lo duna un up date riba desaroyo di 
pago di impuesto di vehiculo di motor; 
y eventualmente lo anuncia si e fecha 
limite lo wordo amplia. 

Ruiz-Maduro ta consciente cu e fecha 
oficial pa paga a bira menos, debi cu ta- 
batin contratiempo cu e transporte di 
e plachinan di number di auto. Esaki a 
pone cu nan a yega Aruba mas laat di 
loke ta plania pa cumpli cu e termino 
cu e ley mes ta determina. E hecho cu 
e plachinan aki a yega laat a haci cu e 
procesamento di esaki a extende te na 
januari. Eventualmente e lo por bira un 
factor pa e plaso di pago lo wordo am- 
plia. 

Casonan di hospitalisacion pa motibo di Influenza aumentando 



ORANJESTAD - Durante e prome siman nan di 2019, 34 persona a 
wordo interna na hospital. Esaki ta mas cu 1 persona pa dia durante e 
ultimo 4 simannan. 


Departamento di Salud Publico a wordo informa cu tin un aumento den caos 
nan di hospitalisacion pa motibo di infeccion respiratorio severo. 

Mundialmente tin un aumento den casonan di Influenza. Testnan di labora- 
torio ta confirma circulacion di e virus di Influenza tipo A y Influenza tipo B. 

Na Aruba for di prome di januari te cu dia 26 di januari Departamento di 
Salud Publico su servicio di Malesanan Infeccioso a ricibi un total di 51 noti- 
ficacion di infeccionnan respiratorio di cual 70.4% tawata casonan positivo pa 
Influenza. Di e casonan notifica 34 persona a keda interna di hospital di cual 
64.7% tawata personanan cu ta cay bou di e grupo di risico cu ta mucha bou 5 
aña y e adulto mayor riba 60 aña. 

E metodo mas efectivo pa preveni Influenza ta por medio di vacunacion, esaki 
specialmente pa esunnan cu ta cay bou di e grupo di risico, tin un sistema 
inmunologico abou y tambe dunadonan di cuido. Banda di e vacuna di Influ- 
enza, otro medidanan di proteccion ta encera. 

• Laba man frecuentemente cu awa y habon y seca esaki bon. 

• Tapa boca ora di tosa of nister cu napkin of haci esaki den bo elleboog. 

• No bishita luganan publico si bo ta sinti malo. 

• Evita contacto directo cu hende malo. 

• Evita di mishi cu bo wowo, nanishi y boca. 

Ta hopi importante cu dunadonan di cuido y departamentonan di emergencia 
raporta casonan sospechoso di malesa nan respiratorio infeccioso na Servi- 
cio di Malesanan Infeccioso, esaki pa por determina y premira un brote y di 
manera cu accionnan por wordo tuma na tempo pa preveni esaki. 


Canasta basico a wordo amplia di 11 pa 22 producto 


ORANJESTAD - Reci- 
entemente e Canasta Ba- 
sico a wordo amplia di 11 
producto pa 22 producto, 
esaki ta locual cu minister 
Xiomara Ruiz-Maduro a 
informa durante un con- 
ferencia di prensa. 

E mandatario a informa cu ya 
for di aña 2009 a cuminsa cu 
reunionnan pa amplia e Ca- 
nasta Basico na nos pais, pero 
no a logra. Na 2011 exper- 
tonan a bini hunto y a duna 


conseho, pero e tempo ey no 
a tuma un decision pa amplia 
e Canasta Basico. Na 2018 
Departamento di Asuntonan 
Economico, Departamento 
di Salubridad y Departamen- 
to Social, Camara di Com- 
ercio y e Sector Mayorista a 
reuni y a bin cu conseho pa 
gobierno y awor a tuma e 
decision pa amplia e Canasta 
Basico. 

Di 11 pa 22 producto 

Actualmente e Canasta Ba- 


sico ta consisti di 11 producto 
cual ta, sucu, cuminda pa 
baby, koffie, hariña di maishi, 
margarina den paki of bleki, 
lechi likido pa koffie, lechi pa 
baby, manteca di paki of ble- 
ki, aros blanco y bruin, azeta 
pa cushina: azeta di olijf, zon- 
nebloem, canola of maishi, 
te preto y te berde. E Ca- 
nasta Basico awor ta wordo 
amplia cu, papa havermout 
(Quacker), pasta, spaghetti, 
hariña blanco di trigo, bonchi 
cora seco, bonchi preto seco, 


bonchi lima seco, tunafish 
den bleki (den awa, chunk, 
flaked, grated), sardin den 
bleki (den awa), salmou den 
bleki (den awa), lechi likido 
duradero den tetrapak of 
boter y tambe berdura: bro- 
coli frozen, spinashi frozen y 
mixed vegetable frozen. Pues 
un ampliacion di 11 pa 22 
producto. E deseo ta pa inclui 
berduranan fresco, pero debi 
cu esakinan ta daña lihe, ta 
haci e control dificil. For di e 
Canasta Basico lo saca pa mo- 


tibo di salud, e productonan 
sucu, manteca y margarina. 

Cambio di ley prome cu 
ampliacion bira efectivo 

Minister Ruiz-Maduro a in- 
forma cu e 22 categorianan 
di producto menciona ta in- 
clui 1.200 producto cual nan 
prijs lo wordo regula y con- 
trola pa gobierno. Aworaki 
gobierno mester bay cambia 
e “Landsbesluit invoerver- 
gunning goederen” pa asina 
inclui algun producto (pasta, 
spaghetti, havermout, hariña, 
lechi den tertrapak) pa asina 
nan por drenta e Canasta Ba- 
sico. Asina cu e cambio aki ta 
cla, lo anuncia oficialmente ki 
dia e ampliacion di e Canasta 
Basico ta bira efectivo. 

App Control di Prijs y 
Macuto di Compras 

Por ultimo, e mandatario en- 
carga cu economia ta recorda 
tur hende riba e App Control 
di Prijs via cual e consumidor 
por haya tur informacion to- 
cante e prijs di e productonan 
cu ta wordo regula pa gobier- 
no. Banda di esaki tin e Mac- 
uto di Compras cu ta keda 
publica tur siman den cual tin 
un comparacion di prijs di al- 
rededor di 25 producto cu no 
ta regula na 10 supermercado. 
Tambe por haya tur e infor- 
macionnan aki riba Facebook 
Page Departamento Asunto 
Economico. Cu e informa- 
cion aki e consumidor mes 
por haci comparacion di prijs 
y dicidi na unda e ta bay haci 
su compras. 

Editorial 

TRADICION DI NUMBER DI 
AUTO... 

Mester keda?? 


Ta e tempo di aña ey atrobe. Tur caminda ciu- 
dadano papiando di ki dia y ki ora ta miho pa 
busca number di auto? A pesar di esey mayo- 
ria ta sigui bay den oranan di mainta, pa topa 
cu mas ciudadano cu tambe tin e mesun idea. 
Mester bisa cu e departamento a haci un es- 
fuerso pa extende e orario cu por pasa pa paga 
y ricibi plachi, plus facilidad apart pa esnan 
cu a paga online. Tur esaki ta bon intenciona, 
pero no ta resolve e problema fundamental y 
esey ta cu ta asina hopi hende mester acudi na 
e oficina di Impuesto pa keda cla cu nan pago 
y nan plachinan. 

E critica cu ta keda ta cu tin otro manera pa or- 
ganisa e cos aki. Pa cuminsa, e experiencia cu 
nos tabatin di algun aña cu e sticker na lugar 
di e plachi nobo cada aña tabata asina nega- 
tivo? Di tur manera tabata visible si un auto 
tin su impuesto paga, si no e no tin sticker di e 
color crespondiente. Claro cu e plachi di dife- 
rente color ta mas visible, loke aparentemente 
nos cuerpo policial lo ta encanta cune. Pero 
pakico anto den otro pais nan no ta sigui nos 
den nos ‘tradicion’ aki? E pregunta clave aki ta 
si ta trabao di polis pa controla si bo a paga bo 
impuesto. E departamento ta mandando co- 
branza caba pa esnan cu no ta paga na tempo. 
Ademas, si tin control regular, unda ta para 
tur auto y ta controla riba tur aspecto, anto tur 
hende ta bira mas cuidadoso, den tur cos. 

Pero kico ta pasando awor? Tur esnan cu tin 
nan number paga y a demostra cu pa algun 
tempo, un o dos luna, nan tin nan seguro 
paga, y despues no ta preocupa mas pa paga 
nan seguro, ta core rond despreocupa, te ora 
nan dal auto, causa daño, tin biaha grandi, y 
ta bin resulta cu nan no tin seguro, pa vari- 
os luna caba... Pero den tur e tempo ey nan 
a pasa ‘bon mucha asina’ banda di control di 
polis, y luci como ciudadano cumplidor paso- 
bra nan tin plachi di e bon color, mientras nan 
no ta cumpliendo cu ley. Y kico ta mas grave, 
realmente: core sin paga impuesto o core sin 
seguro? Acaso polis tin e olfato pa sa cual auto, 
cu number corecto, a paga o no a paga su se- 
guro? O cu e mesun olfato infalible ey nan por 
deduci cual auto tin un keuringskaart valido? 
No ta miho pa controla auto ‘at random’ in- 
cluyendo esnan cu tin nan number paga? Di 
unda a sali semehante bruhamento di tarea y 
responsabilidad cu ta haci cu den cierto as- 
pecto si mester cumpli, pero cu otro, mes o 


mas importante, nos por core gran parti di aña 
violando ley? 

E unico conclusion corecto ta cu mester exigi 
di gobierno cu ta bin un sistema adecua di 
control riba seguro di auto, pa nos no haya nos 
cu e mal sorpresa cu nos ta paga seguro, pero 
pa mala suerte ta haya un accidente cu un otro 
persona, cu no a haci esey y si e tin culpa, abo 
ta sinta cu un auto kibra y bo dilanti un per- 
sona cu ta manera e conocido ‘dori, cu bo no 
por pluma.’ Si ta encarga polis cu e tarea ey, ta 
bon pero e argumento di polis cu asina ta mas 
facil pa controla ta parcialmente corecto so. 

Y ya cu nos ta contemplando funcionamento 
di aparato publico, ata otro asunto mal regla, 
na nos opinion. A regla cu e apreciable ciu- 
dadano mester acudi na un MFA pa por haya 
e comprobante di registro di su auto. Pa por 
haci esey, despartamento di Impuesto a pone 
un pantaya na cada MFA, unda riba peticion 
bo por haya e papel aki, cu ta indispensable pa 
bo por laga keur bo vehiculo. Masha bunita 
toch, esta bon regla... of no? Honestamente, 
nos ta kere cu no. Gobernacion bon ta tocante 
haci cos lo mas simple posible. Den e caso aki, 
na lugar di manda tur ciudadano bay na un 
MFA pa busca un papelito, cu ta totalmente 
innecesario, pasobra si a pone e mesun pan- 
taya na oficina di DTI na Barcadera, nan por 
controla al instante si e datonan di e auto cu 
ta bin keur, ta cuadra cu e database di departa- 
mento di Impuesto. Den caso cu tin dispari- 
dad ta bisa e cliente pa e bay regla esaki prome 
na departamento di Impuesto, anto despues ta 
atende e auto. Aparentemente ningun hende 
a puntra nan mes pakico 30.000 o mas hende 
cada aña ta bay inutilmente na un MFA, pa un 
papelito inutil cu den e era moderno aki por 
a regla facilmente di otro manera. Ta parce, 
mientras cu cada biaha nos ta tende un mon- 
ton di promesa yen di palabra bunita di ‘in- 
novacion’ y ‘digitalisacion’ anto pa nos mester 
ripara cu aparentemente gobernacion ta den 
man di hende cu ni sikiera ta comprende kico 
nan por y mester haci cu instrumento mod- 
erno, cu ademas a costa un monton di placa... 
di nos. Pero ya, kico haci: nos mester mantene 
nos tradicion. E plachi di number ta un di nan. 

Dominica: Casi henter isla riba energia geotermico 



(CaribbeanNewsNow) - 
Na december, ministro 
encraga cu energia di 
Dominica, Ian Douglas, 
a anuncia cu gobierno 
di e isla tabatin plan pa 
crea un planta di energia 
geotermico den e di 
tres trimester di 2019. 
Construccion lo tuma 
lugar den vecindario di e 
capital Roseau. Cu esaki ta 
pensa di logra suministra 
energia geotermico na 
23.000 vivienda, cu ta 
representa alrededor 
di 90% di e henter e 
poblacion. 

Fondo pa e proyecto 
geotermico a bin parcialmente 
di e programa “Citizenship 


By Investment” (CBI) cu ta 
existi na varios isla den Caribe 
Ingles. Fondo adicional ta bin 
di Banco Mundial, Caribbean 
Development Bank y Banco 


Interamericano di Desaroyo 
(IDB). 

Aunke un di e islanan 
mas chikito, ta considera 
Dominica e di dos pais cu 


e miho programa ‘CBF pa 
inverti aden, di acuerdo cu 
un estudio independiente di 
Financial Times. Despues 
di e controlnan necesario, 
un ciudadano acepta mester 
inverti den real estate o 
contribui na e fondo di 
desaroyo gubernamental, 
yama Economic 

Diversification Fund (EDF) 
y di esaki ta invrti den 
proyecto publico y priva cu 
mester apoyo financiero o tin 
potencial economico. 

E planta geotermico lo tin un 
impacto positivo grandi riba 
progreso economico di e isla 
y riba bida di su habitantenan. 
“Cu e construccion di e planta 
aki, e isla lo tin beneficio di 


energia limpi, confiable, cu 
costo abao, renovable, y di 
calidad halto, cu lo beneficia 
tambe tur sector di actividad 
productivo na Dominica,” 
Douglas a bisa. 

Adicional na e cambionan 
den suministro di energia, 
e isla a pasa pa prohibi uso 
di plastic desde 1 di januari. 
National Geographic a 
describi e ley como un di e 
prohibionnan mas completo 
na mundo. Tambe e isla tuma 
iniciativa pa un progrma 
yama “Housing Revolution” 
cu ta traha vivienda nobo cu 
por resisti mayoria di mal 
tempo. Manera e proyecto 
geotermico, esaki tambe ta 
fmancia pa e programa CBI. 


Mexico: Economia a crece 2% na aña 2018 


(Infobae) - E Producto 
Interno Bruto (PIB) di 
Mexico a crece cu 2% na 
2018, loke ta un reduccion 
leve compara cu e 2,1% 
di e aña anterior, segun 
un calculo preliminar 
difundi diaranson pasa 
pa e Instituto Nacional 
di Estadistica y Geografia 
(Inegi). 

E crecemento di PIB 
tabatin e impulso di e sector 
terciario (2,8%), primario 
(2,4%) y secundario (0,2%), 
en comparacion cu e aña 
anterior, e organismo a 
señala den un comunicado. 


E crecemento di 2% ta segun 
e prevision di institutonan 
oficial y di experto pa 2018. 
Secretaria 9ministerio) di 
Finanzas y Credito Publico 
(SHCP) a pronostica un 
crecemento di Mexico entre 
1,5 % y 2,5% pa 2019. 

Inegi a publica pa prome 
biaha na luna di october di 
2015 e cifra preliminar di PIB 
pa cada tres luna, cu e meta di 
ofrece a corto plazo un dato 
confiabel di e evolucion di 
actividadnan economico di 
e pais y pa apoya e toma di 
decision. 



Presidente Piñera ta exigi y Venezuela ta expulsa periodistanan Chileno 


(LaPatilla) - Presidente 
di Chile, Sebastian 

Piñera, a exigi e 
inmediato liberacion di e 
periodistanan di e canal di 
television Chileno TVN 
deteni na residencia di 
Nicolas Maduro, palacio 
Mirafloresdesde mas di 
ocho ora y a reitera cu e 
solucion pa e crisis di e 
pais petrolero ta eleccion 
liber. 

“Nos ta exigi e inmediato 
liberacion di periodistanan 
di @TVN deteni na 
#Venezuela. Nos canciyeria 
ta realisando tur e pasonan 
necesario. Libertad di prensa 
ta otro di e victimanan 
na Venezuela. E solucion 
pacifico ta eleccion liber y 

democratico, awor, Piñera a Rodrigo Perez y Gonzalo cu dos colega Venezolano, di palacio di gobierno di 
bisa riba su cuenta di Twitter. Barahona a ser captura, hunto durante un cobertura cerca Caracas. 



Den curso di ayera gobierno 
di Venezuela a anuncia cu a 
dicidi expulsa e periodistanan 
Chileno. 

E crisis na Venezuela a 
bira mas grave desde e 
huramentacion di Juan 
Guaido como presidente 
interino, ken a keda reconoci 
pa Estadonan Uni mayoria 
di e paisnan di Hemisferio 
Occidental, cu e meta pa 
pone presion pa e salida di e 
mandatario Nicolas Maduro. 
Maiker Iriarte, un di e 
Venezolanonan libera, a 
comenta na canal 24 Horas 
cu durante e detencion na 
Miraflores nan no a sufri 
maltrato, pero tampoco a 
splica nan e causa di nan 
detencion. 

Brasil: Corte Supremo a autorisa Lula pa asisti na entiero di ruman 



(Infobae/NSC Total) 
- Un hues di Tribunal 
Supremo di Brasil a 
autorisa diaranson pasa 
e ex-presidente Luiz 
Inacio Lula da Silva pa 
temporalmente sali di 
prizon pa por reuni cu 
su famia y dera su ruman 
mayor, pero e habeas 
corpus a ser concedi 
solamente algun minuut 
prome cu su ruman lo a 
ser dera. 

E defensa di Lula a solicita 
e salida di e ex-mandatario 
diamars den oranan di atardi, 
pero un hues di prome 


instancia y un tribunal di 
segundo instancia a nenga 
e pedido despues cu polis 
federal a argumenta problema 
di logistica pa e traslado y 
pa garantisa siguridad na e 
entiero, na localidad di Sao 
Bernardo do Campo. 

E presidente di e Supremo, 
hues Jose Antonio Dias 
Toffoli, a concede un habeas 
corpus pa, segun ley, cu 
siguiendo e ley, lo por sigura 
e “derecho di Lula di uni cu 
su famia exclusivamente, riba 
e fecha di ayera, na e Unidad 
Militar di e Region, incluso 
cu e posibilidad cu e curpa 


lo por ser hiba pa e unidad 
militar ey segun criterio di e 
famia.” 

No obstante, e decision a 
ser pronuncia na momento 
cu precisamente Genival 
Inacio da Silva miho conoci 
como Vava, a ser dera na e 
cementerio di Sao Bernardo 
do Campo, localidad unda 
Lula tabata biba prome cu el 
a keda aresta na april aña pasa. 
Vava, ken segun Partido 
di Trahado (PT) tabata un 
“figura di tata” pa Lula, 
tabatin 79 aña y tabata lucha 
cu un cancer straño cu a 
afecta su adernan. 


Venezuela: Guaido ta confirma 5 mil protesta den henter pais 



(ElNacional/AFP) 
Presidente interino Juan 
Guaido a manifesta ayera 
cu tabatin mas di 5.000 
protesta cortico, entre 
12:00 or di merdia y 14:00 
or di atardi, den henter 
e pais, como muestra di 
rechaso di e crisis den 
cual e pais ta pasando y pa 
reclama terminacion di e 


“usurpacion di poder” di 
banda di Nicolas Maduro 
den presidencia. 

Sin embargo, e no a ofrece 
detaye acerca di e cantidad di 
persona cu por a participa na 
e protestanan. 

E propio Guaido a 
convoca e manifestacion 
diadomingo pasa, cu a pidi e 
simpatisantenan pa nan actua 


di manera pacifico y no blokea 
e camindanan, pero keda riba 
acera. Asina en principio cada 
skina di cada caya den henter 
e teritorio por a converti den 
un manifestacion. 

Agencia EFE por a constata cu 
den parti oriental di Caracas, 
un teritorio considera bastion 
di oposicion, e protestanan 
tabata modera y e rutina 



diario a sigui su curso. 

Pero den centro di e capital, 
unda tin e barionan mas 
pober, varios centenar di 
persona a concentra den 
cercania di Hospital J.M. De 
los Ros, unda ta atende mucha 
y adolescente, mientras nan 
tabata lansa consigna contra 
Maduro y tabata lanta borchi 


cu tabata denuncia e “crisis 
humanitario” den cual e pais 
ta pasando. Tambe tabatin un 
grupo di ‘colectivo’ Chavista 
riba motorcycle cu tabata 
intimida e manifestantenan. 
Riba rednan social tambe 
tabatin notificacion di varios 
manifestacion similar den 
varios otro ciudad di e pais. 


Merca ta evalua pa inclui Cuba como patrocinador di terorismo 



(Infobae) - Gobierno di 
Donald Trump ta eval- 
ua seriamente pa inclui 
Cuba atrobe den su lista 
di estado cu ta patrocina 
terorismo, loke ta supone 
impone mas sancion eco- 
nomico, debi na e ac- 
cionnan na Venezuela y su 
apoyo na e guerrilla Co- 
lombiano Ehercito di Lib- 
eracion Nacional (ELN). 
Asina e encargado di Cas 
Blanco pa America Latino 
Mauricio Claver-Carone, a 


indica ayera, ken a sigura cu 
“Cuba ta dispuesto y obsesio- 
na pa skirbi su mesun guion 
pa keda inclui na e lista ey,” di 
cual el a sali na 2015. 

Laga Cuba bolbe riba e lista 
ey cu Departamento di Esta- 
do ta elabora, “no ta hustifica 
pa su accionnan na Venezuela 
so,” sino tambe “pa su apoyo 
na e gruponan terorista, 
manera ELN y pa e atakenan 
contra diplomatico” di Merca 
y Canada na e isla, Claver- 
Carone a bisa 

Carta di Rhuggenaath ta confirma incapacidad di Ministernan 



WILLEMSATD - Cor- 
sou no tin capacidad pa 
maneha su mes fiansa pu- 
blico. Esaki ta locual por 
conclui for di un carta di 
Rhuggenaath a manda 
pa Mark Rutte for di au- 
gustus 2018 mientras na 
october 2018, Raymond 
Gradus ta menciona un 
trayecto adicional di 2 aña 
cu Cft t’ey impone condi- 
cion pa Corsou. 

E decision di supervision 
adicional ta wordo impone 
durante 2 aña di tempo. Go- 
bierno di Hulanda y di Cor- 
sou a trata na pone esaki den 
un bachi dorna pero al fmal 
si compara locual a sosode 
siman pasa, e carta di Rhug- 
genaath y dos rueda di prensa 
di Gradus y Gijsbertha na oc- 
tober, mas medida t’ey bini 
pa Corsou. Dos siman pasa, 
Secretario di estado pa asun- 
tonan interior na Hulanda, 
Raymond Knops den un car- 


ta pa parlamento Hulandes a 
manda informa Den Haag cu 
Corsou lo ta bou di supervi- 
sion fmanciero 3 aña mas. E 


carta di Knops un biaha mas 
ta demostra e deficit demo- 
cratico riba cos isla. 

Knops a basa su carta riba e 


hecho cu e Comision di Eval- 
uacion pa e Ley di Consenso 
Financiero a finalisa nan 
ronda di sondeo. Presidente 


di e Comision di evaluacion, 
apunta pa Hulanda, Mark 
Dierikx a entrega e rapport 
final na “onze ministers”. 

E rapport ta conclui cu tanto 
Corsou como St. Maarten no 
a “comply” cu exigencianan 
stipula den e ley di consenso 
fmanciero 2010. E rapport lo 
bay pa conseho di minister di 
reino, locual t’ey bira un pro- 
longacion pa 3 aña mas di su- 
pervision fmanciero Huland- 
es. E personahe mas principal 
den e comision ta e consult- 
ent Hulandes Mark Dierikx. 

Dierikx ta un consultent cu 
ta emplea na un oficina di 
experto gubernamental AB- 
DTopconsult. Ta trata di un 
oficina di consulta fmancia 
pa Asuntonan Interno di go- 
bierno Hulandes. E oficina 
aki ta encarga pa soluciona 
problemanan pa por benefi- 
cia Hulanda den Reino Hu- 
landes. 


Corsou lo reconoce Guaidó como presidente interino si esaki 

conduci na eleccionnan nobo 


WILLEMSTAD - Riba 23 di januari ultimo, 
pueblo di Venezuela a subi caya masalmente 
pa exigi democracia den nan pais. 

Esaki ta un yamada comprendibel cu no por keda 
ignora. Desafortunadamente, durante e manifesta- 
cion autoridadnan a responde cu violencia innec- 
esario cu a resulta den mortonan tragico di varios 
hende i un cantidad grandi di persona herida y 
aresta. Corsou pa medio di e minister di asuntonan 
general, señor Eugene Rhuggenaath ta condena tur 
forma di violencia y ta urgi autoridadnan Venezo- 
lano pa garantisa siguridad di pueblo Venezolano 
y respeta tur derecho humano, y specificamente e 
derecho pa manifesta. Corsou ta keda profunda- 
mente preocupa pa e crisis politico i humanitario 
na Venezuela y e impacto cu esaki tin riba nos co- 
munidad. 

Riba 10 di januari, presidente Nicolás Maduro a 
huramenta pa un segundo mandato. Corsou no a 
reconoce e resultado di eleccion na 20 di mei 2018, 
como cu e eleccion no tabata liber, husto, ni con- 
fiabel. Consecuentemente, e gobierno Venezolano 
actual falta legitimidad democratico; esta cu e ta 
eligi pa voto popular den un eleccion liber, cu par- 
ticipacion di tur partido. Pe motibo ey Corsou no a 



#AMIGODIDI 

pow r o n t n k p n p p n j v f 



reconoce e resultado di eleccion ni tabata presente 
na e inauguracion. 


Corsou si a duna sosten na e “Asamblea Nacional” 
(Parlamento di Venezuela) i su presidente Juan 
Guaidó. Na e momento aki, e parlamento di Vene- 
zuela ta e unico institucion legitimo y democratico 
na Venezuela. Entretanto Juan Guaidó a proclama 
su mes como presidente interino di Venezuela. 
Contrai na Maduro, Guaidó a demostra di ta dis- 
puesto pa yama eleccionnan nobo. Prome minister 


Rhuggenaath ta bisa di ta dispuesto pa reconoce 
Guaidó como presidente interino di Venezuela si 
esaki lo conduci na eleccionnan nobo y democrati- 
co. Ta na e pueblo Venezolano pa eligi di un manera 
democratico y pa medio di eleccionnan liber, trans- 
parente y confiabel, su propio gobierno. 

For di cuminsamento Corsou ta boga pa un solu- 
cion pacifico cu ta inclui tur partido Venezolano, 
pa asina restaura pas, stabilidad y democracia na 
Venezuela. Corsou ta implora tur envolvi pa pone 
un punto tras di e violencia innecesario, restaura 
pas y trankilidad, yama eleccionnan democratico, 
y laga yudansa humanitario drenta e pais. Corsou 
ta dispuesto den e cuadro aki pa fungi como ‘hub’ 
humanitario. 

Gobierno di Corsou ta sigui e desaroyonan na Ven- 
ezuela di acerca continuamente. Tambe tin varios 
departamento di gobierno cu ta reuni regularmente 
pa intercambia informacion cu otro, entre otro pa 
prepara plannan di contingensia pa atende cu posi- 
bel riesgo y situacionnan cu por surgi. Den Reino, 
tambe tin contacto estrecho riba tanto nivel po- 
litico como nivel di departamento gubernamental. 
Venezuela ta y lo keda un pais ruman importante 
pa Corsou dor di nos lasonan historico, cultural, 
social, economico y familiar estrecho cu nos ta 
mantene cu Venezuela. Gobierno di Corsou lo sali 
semper na vanguardia di interesnan y siguridad di 
pueblo di Corsou den nos deliberacionnan den Re- 
ino y cu Venezuela. 

“Nos conoce nos rumannan na Venezuela como 
hende cu pasion y hopi amor pa nan patria. P’esey 
Corsou ta spera di curason cu pronto lo yega na un 
solucion pacifico caminda por restaura pas y tranki- 
lidad y cu e pueblo Venezolano y e ciudadanonan 
Venezolano cu ta biba den exterior por bolbe con- 
ta cu temponan miho den futuro cercano”, asina 
prome minister a duna di conoce. 

PROGRESSIVE IS OVIR 

AFL 22,500,- 
WIN UP TO AFl 5,500,- INJ 


FRIDAY. FEBRUARY 1 ST 
2019 ot 8pm 


RESORT& CASINO 

Full Card Starfs at AFL 3600,- CASH! - $9/AFL ló,-/Birtgo Card 

9 Games plus ihe Powerboll, Incrense your chorces 1o win IX PROGRESSIVE POWERBAL 
Buy 4 Bingo Cords Receive the 5th for FREE, Buy 0 stam p for S2 lo Double llp Your Pfiies. 
Rdfles, LIVE Entertomment, Snocks ond MORE 

J.E. IRAUSQUIN BLVD. 248, ARU8A | EAGLE ADVANTAGE | (297) 527-91601LOCATEO ATTHE EAGLE ARUBA RESORT& CASINO 


InselAir mester lanta e confiscacion di combustibel di InterCaribbean 


WILLEMSTAD - Ayera 
corte di prome instancia 
di Sint Maarten a emiti 
un sentencia den e pro- 
cedemento interino entre 
interCaribbean contra 
InselAir y su superinten- 
dente. 

E decision di corte di prome 
instancia ta cu InselAir mes- 
ter cancela e confiscacion di 
combustibel di un di e avi- 
onnan di interCaribbean na 
Sint Maarten, asina cu inter- 
Caribbean otorga nan e ga- 
rantia bancario di mey miyon 
dollar. 

E eliminacion di retencion 
mester realisa cu interCarib- 
bean lo sufri daño despropor- 
cional y como resultado nan 
a cancela tur vuelo pa Sint 
Maarten. E garantia bancario 



Eric Garcia lo presenta dilanti Corte na april 


WILLEMSTAD - Eexdi- 
rector di Girobank, Eric 
Garcia a wordo yama pa 
presenta dilanti corte na 
april proximo. Despues 
cu pospone e tratamento 
di e caso Astro siman pasa 
di nobo, E fecha lo ta 12 
di april proximo. 

Garcia a wordo acusa di 
malversacion den su posi- 
cion di curado, falsificacion 
y labamento di placa. E1 a 
malversa placa manera di 
bancarota di e banco Mara- 
caibo. 

E ex director di Girobank a 
declara cu el a presta placa 
cu a keda malversa den e 
bancarota di Banco Mara- 
caibo pa IIG TOF Holding( 
awo GiroHoldings nv) pa 
asina co fmancia e 58 por- 
ciento di e accionnan di Gi- 
robank nv. 



mester proporciona pa mo- 
tibo cu interCaribbean no 
a cumpli cu e sentencia di 
corte di prome instancia di 
Corsou dia 28 di december 
ultimo 

A afirma cu mester propor- 
ciona suficiente siguridad pa 
e homologiacion di acuerdo 
di e acreedornan y si nan no 
haci esaki nan lo perde y lo 
paga un boet di mey miyon 
dollar. 

E corte ta considera impor- 
tante pa nan cumpli cu e sen- 
tencia, pero ta compronde cu 
si e sentencia sumario di dia 
28 di december ultimo por 
wordo anula den apelacion 
y interCaribbean tin rason, 
probablemente no lo paga e 
boet di mey miyon dollar na 
InselAir. 

E reclamonan di InselAir pa 
e adkisicion di su accionnan, 
trahando disposicion di fon- 
donan y avionnan disponibel 
a wordo rechasa. Pa motibo 
cu e reclamonan ya a wordo 
rechasa pa e corte di prome 
instancia di Corsou y e tribu- 
nal no por pronuncia tocante 
di e mesun reclamo dos bi- 
aha. Esaki tambe ta pasobra 
cu e corte por dicidi lihe to- 
cante di esaki y un apelacion 
den un proceso sumario. 

Ademas, pa motibo cu ta ex- 
isti circunstancianan nobo 
despues di e veredicto aki, 
manera e pertinente di in- 
terCaribbean pa kier haci 
negoshi cu InselAir, pa mo- 
tibo di e avion sino tambe pa 
motibo cu InselAir a disolve 
condicionalmente e hefenan 
di acuerdo(HOA). 

E tribunal di prome instan- 
cia no a establece despues 
di e ehecucion pa parti di 
IC cumpliendo pa parti di 
e partinan di e asociacion di 
propietarionan ta un conclu- 
sion inevitabel. 

Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp 14@sbcg lobal. net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel. 593 6318 


TAHUUR 

un camber full muebla, 
utilidades incluido. Madiki 

Tel. 5641979 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TABENDE 

2 wakamayo na bon prijs cu a 
cuminsa pone webo 

Tel.584 7280 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


TABENDE 

gordura di mushroom, bo 
cumpra 10 saco nos por de- 
levery Fls.7.50 pa un 

Tel.594 2380 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TABENDE 

set di mesa di comedor cu 6 
stoel di palo puro cu su cashi 
prijs ta Fls.8.500 cu full set di 
tayo y glas. Situa na 
Santa Marta 12 
Tel. 564 4456/ 733 2542 


TAHUUR 

Bachi pa tur ocasion 
Tel. 749 2533 


SERVICIO PUBLICO 

Dama habla ingles ta busca 
trabou domestico sea part time 
of full time 

cu papel legal pa traha 

Tel:745 2568 


TABENDE 

un tereno propiedad di 319 m2 
na Modanza pa Afl.86.130 
Tel. 593 6318 


TABENDE 

2 apartamento riba tereno ei- 
gendom na Seroe Blanco pa 
Afl. 255.000 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TA HUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TABENDE 

un Ford Escort Afl.3500 

Tel.584 7280 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

un set di 4 stoel cu su mesa di 
palo di Colombia di aña 1950 
prijs ta 7000,= 

Lugar Santa Marta 12 
Tel.564 4456 /733 2542 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


SERVICIO PUBLICO 

ta drecha tur sorto 
di Imagen 

Tel. 584 2489 


TA BENDE 

BBQ Grill (tipo cylinder) ideal 
pa carnaval (crioyo) 

Prijs standard Afl.250 
cu wheel Afl.300 

Tel: 569 7787 


FOR SALE 

House at Soledad /Tanki 
Leendert with 4 bedrooms, 2.5 
bathrooms, build-up 273 m2, 
land 974 m2 with 1 apartmant 
and for $362,000.00 
Tel.593 6318 


AB0NA PA SOLAMENTE AFL. 38,- PA LUNAYRICIBITUR DIA B0CORANTNAN PREFERI 

MAS CERCA [rjl BOI 



□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266.8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paqo Adelanta: 

AtanLee: 


‘Fuera di Status Aparte, e logro mas grandi di nos libertador Betico Croes 

tabata union di su pueblo’ 


ORANJESTAD - E union 
cu libertador Betico Croes 
a logra tabata e arma prin- 
cipal cu awe Aruba ta gosa 
di su Status Aparte. E a 
logra uni tur partido polit- 
ico, cu excepcion di PPA, 
tur gremionan. E a kita e 
stigma cu tabata existi en- 
tre playa y cambo, entre 
pariba di brug y pabou di 
brug. Nos a bira un Aruba. 
Esaki a keda mantene pa 
añanan pa decadanan, nos 
ta un solo pueblo, un solo 
bandera, un solo escudo, 
cu un himno cu nos como 
Arubianonan ta canta cu e 
sentimento mas grandi cu 
ta sali for di e mas profun- 
do di nos curason. 

Awe na 2019 su mes un par- 
tido den gobierno ta kibra e 
union aki, door di permiti 
ariba su dia dos acto protoco- 
lar ser organisa. Gobierno ta 
para tras di esaki y a fmancia 
esaki tambe. Kico nos kier 



logra cu esaki cu lo bin un 
division di pariba di brug y 
pabou di brug atrobe. Pa col- 
mo cu tur honor di grupo na 
uniforma. No nunca, nos cu 
a lucha man den man cu nos 
Libertador stima, no ta per- 
miti esaki. Ta tristo pa wak su 
propio yiu sinta den prome 
fila na e acto aki, traicionan- 
do e ideal di su tata cu a bisa: 
Un pueblo uni hamas por ser 
hundi. Union ta forsa. Un 
pueblo uni ta voz di Dios. 

Hopi ta esunnan cu a yama 
mi pa manifesta nan tristeza 
y descontento cu esaki, na 
unda nan ta sinti cu Betico su 
ideal di uni nos pueblo a ser 
traiciona. 

Nos hendenan specialmente 
esunnan pariba di brug a sufri 
hopi bou di esaki, esta cu nan 
tabata ser considera como 
Arubiano di segunda clase, 
esta cu nan ta pertenece na 
San Nicolas y no na Aruba. 


Den tur pais di mundo e cel- 
ebracion ariba un dia Nacio- 
nal ta ser celebra den capital 
di e pais, no por tin dos capi- 
tal. Acaso ta idea pa haci San 
Nicolas capital di nos pais? 
Anto laga pueblo dicidi. 
Betico bo ta grandi di berdad, 
bo no a pensa cu bo mente, 
pero cu bo curason y tuma 
decision a base di loke bo 
curason tabata bisa bo y no a 
base di emocion. Un Aruba 
uni, un solo Aruba, sin dis- 
tincion di rasa, color politico, 
clase, religion etc. 
Arubianonan bisa no na divi- 
sion y sigui mantene un solo 
Aruba pa tur Arubianonan, 
tur cu a nace y traha na pro- 
greso di e pida baranca aki ta 
Arubiano. 

Mi ta spera cu dia di himno y 
bandera lo no hinca den nan 
cabes pa organisa dos acto 
protocolar. Por celebr’e den 
un acto como celebracion no 
como un acto oficial. 


Gisele-Mireille Sint Jago: 

‘Un decision iresponsabel pa planea mas dianan liber durante High 

Season na Aruba’ 



ORANJESTAD - Mi no sa ken 
su agenda esaki ta cumbini, pero 
locual e ta stroba sigur, ta mayor- 
nan cu ta traha den e sector priva 
den horeca y e planning pa cu 
examenklassen. Mas dianan liber 
durante High Season ta causa cu 
créche nan lo por cera, e tin como 
resultado cu hobennan no lo ta 
na scol y si nan mayornan ta tra- 
hando, lo tin menos supervision, 
cu Dios sa cua consecuencia. 

Ya caba mayornan no por tuma vakan- 
tie durante e periodo di carnaval y 
tambe, asina ta laga menos tempo 
pa maestronan por prepara alumno 
di examenklas pa cu nan examen. Ya 
caba tin varios maestro cu ta duna ex- 
tra les por nada riba diasabra, pa por 
yuda nan alumnonan. Na fmal ta esey 
ta conta, toch? Pa nos alumnonan 
ta exitoso. Pues, no ta di conseha pa 
adapta vakantie pa e ta mescos cu Hu- 
landa, si e realidad di bida diario na 
Aruba ta completamente diferente. 

Cuater dia menos, ta full un siman 
di les menos. Ademas e diploma uit- 
reiking lo cay net 2 siman prome cu 
e studiantenan tin cu biaha pa Hu- 
landa, Merca etc.? Of maestronan 
mester organisa esaki mientras otro 
muchanan tin cu haya les normal? 
Pakico no a scoge pa cambia e largura 


di les durante e periodo di october te 
cu december? Un periodo hopi largo 
di 11 siman, sin un dia liber y cu ta 
laga maestro y alumno morto cansa? 
Pakico no schuif e dianan di vakantie 
eynan? Hasta e hecho cu e aña aki a 
caba asina laat na december, te cu dia 
20 di december, cu a laga tiki dia pa 
prepara pa Pasco y despues cuminsa 


bek te cu dia 7 di januari, cual tambe 
a laga basta dia sin les pa por prepara 
pa cu SE II, mester wordo investiga. 
Corda cu nos no por schuif e fecha 
di Centraal Examen cu ta bin di Hu- 
landa y e unico pia di nos economia 
ta turismo. 

Si nos kier haci algo bon pa nos alum- 


nonan, cuminsa dos siman prome cu 
scol, na comienso di augustus. Of 
duna mas dia liber durante Low Sea- 
son, pa 

mayornan por disfruta di un vakan- 
tie bon mereci cu nan famia. Tambe, 
asina lo tin mas tempo pa prepara pa 
examen. Pero sigui 4 dia mas na fmal 
di e aña escolar, ta un idea iresponsa- 
bel. Un biaha mas, nos ta un isla tur- 
istico, mayoria di nos hendenan no 
ta ni celebra carnaval of tin cu traha 
durante carnaval. Awor ta bay tin di- 
anan liber extra durante High Season, 
caminda mas hoben lo por keda sin 
supervision di nan mayornan durante 
e siman ey? Awor mester hinca mas 
dianan liber den un periodo cu ya 
caba tin demasiado dianan liber? Cu 
ken esaki a wordo discuti? A pidi veld 
pa nan input? 

Ta nos, maestronan ta esunnan cu tin 
cu traha cu e cambionan iresponsabel 
aki. Ta nos, mayornan, cu tin cu busca 
un solucion cu a cambio iresponsabel 
aki. Ta nos alumnonan ta keda per- 
hudica! Increibel con iresponsabel e 
decision aki ta!! 

“Take the first step in faith. You don’t 
have to see the whole staircase, just 
take the first step.” Dr. Martin Luther 
Kingjr. 

Accidente basta fuerte na Savaneta 


SAVANETA - Diaranson den careda di 3or marduga 
riba caminda principal banda di ex Bo Wah bar un des- 
ordo duro a lanta habitantenan. E habitantenan a sali 
pafo y a constata cu un Nissan March a dal y basha e 
cura di cas abou y un dama benta riba caminda cu heri- 
danan serio. 

Otro banda di caminda tabata tin un motor di e Nissan March 
benta. Polis cu tabata na e sitio a atende cu e dama y un otro 
patruya a presenta caminda cu e oficialnan a baha yuda cu e 
accident. E oficialnan a mira con un auto biniendo for di pa- 
bou basta duro a lastra brake y a dal den e motor di e auto cu 
tin riba caminda pushando esaki y esaki a bula dal pega den un 
cura di cas pazuid di caminda. 

Mirando e situacion polis a pidi pa asistencia di ambulance 
cual na su yegada paramediconan a transporta e victima pa 
hospital. Specialists di trafico y departamento tecnico tambe a 
presenta na e sitio pa asina haci un investigacion. 




Brickell-Bay 


CAREER OPPORTUNITY 

MAINTENANCE DEPARTMENT 

Brickell Bay Beach Club K Spa currently seeking for a self motivated person 
éo join our Maintenance departmeot wiihin the position & 


MAINTENANCE SHIFT PERSONNEL 


We ^re currently looking for a person with previous maintenartte 
experignce wichir the holel industry. 

Basic Work Requirements; 

* Murst have electf ical knowledge. 

■ Previous feicperieiice with air-tDndrtianing mamtena rnte 
»Must Jwjtle tomrk indspwndefitly 
«Good comrminicahotfi skitli in Papiapen'A English & Sparish 
* Must beaDleto workshilts. 


Please send nesume by e-mail: management@briÉkellbafyaruha.c&m 
orappty tn person at Grickell Bay Beach dub& Spa boEel 
located at 1.1. Irausqu in Blvd. S70 

pneiw PROUD MEM8ER Of INNSUJTlBOUTIQUEHOTELCOLLECTIOH j^>QltHK 




Candela den Win Tung home center 


ORANJESTAD - Diamars 
durante oranan di mainta 
alarma a wordo bati pa 
Win Tung na Rudolfar- 
endstraat , na unda lo tin 
candela den e luga. 

Unidad di bombero a keda 
despacha pa e sitio cu urgen- 
cia. E luga tabata tin su mes 
un sistema di bluser. Bomb- 
eronan a yega pa mira e situa- 
cion y a constata cu tabata tin 
personanan ta trahando pafo 
cortando hero y aki ta unda 
cu e chispanan a cay riba un 
caha di carton causando e 
candela. Ta un cliente a ac- 
tua lihe manera a cu el a mira 
e candela aki y evita cu algo 
mas grandi a sosode. 

ORANJESTAD - Minister 
Xiomara Ruiz-Maduro a 
informa durante di e con- 
ferencia di prensa di gobi- 
erno con e productonan 
den e Canasta Basico ta 
wordo controla debidam- 
ente. 


di Asuntonan Economico, 
Departamento di Salubridad 
conhuntamente cu polis ta 
haci un control multidiscipli- 
nario. E control aki tambe lo 
wordo intensiva. Por sigui e 
control aki via rednan social 
of den corant. 


Control di Prijs na estab- 
lecimento 

Segun un comunicado di 
gobierno, tur dia e funcio- 
narionan di Departamento 
di Asuntonan Economico 
ta controla e productonan 
di e Canasta Basico. Un bi- 
aha pa luna, Departamento 


Control di Prijs door di e 
consumidor 

Alabes, e mandatario a in- 
forma cu pa haci mas facil 
pa e consumidor por con- 
trola e prijs di e productonan 
cu tin un prijs maximo, tin 
un app, Control di Prijs, pa 
tanto Android como iPhone. 


Control di productonan den Canasta Basico 



Ariba e app aki tin tur infor- 
macion tocante di e prijs di 
e productonan den Canasta 
Basico. Tambe tin e lista di 
prijs di Macuto di Compras 
cu ta wordo publica den cor- 
ant tur siman. E Macuto di 
Compras aki ta contene un 
comparacion di e prijsnan 


di 25 diferente producto na 
10 diferente supermercado. 
E productonan aki no ta cay 
bou di Canasta Basico. Por 
haya mas informacion di prijs 
di producto di Canasta Ba- 
sico y Macuto di Compras 
tambe riba e pagina di Face- 
book Departamento di Asun- 


to Economico. 

Via di e canalnan aki e con- 
sumidor mes por haci com- 
paracion di prijs di diferente 
producto y dicidi na unda e 
por bay haci su compras. E 
poder di compra ta keda den 
e consumidor su man. 


Reunion cu UNHCR riba crisis migratorio di Venezuela 


ORANJESTAD - Dialuna, 
dia 28 di januari ultimo, 
prome minister Evelyn 
Wever-Croes y minister 
di husticia, Andin Bikker, 
a reuni cu representante 
di UNHCR, señora Car- 
dioletti. UHNCR ta e or- 
ganisacion internacional 
di Nacionnan Uni cu ta 
traha riba e tereno di mi- 
gracion. 

E situacion actual na Venezu- 
ela a forsa miyones di Vene- 
zolano sali di nan pais y varios 
a bin Aruba. 

Wever-Croes a duna di con- 



oce cu gobierno di Aruba ta 
preocupa cu e situacion aki, 
pasobra e tin un impacto hopi 
grandi pa Aruba. Ta hopi im- 
portante cu e impactonan aki 
wordo midi, pa asina gobi- 
erno por maneha e situacion 
miho tambe pa haci e impac- 
to riba nos pais menos. 

Gobierno di Aruba ta keda 
vigila e situacion aki hopi di 
cerca y ta prepara pa cualkier 
eventualidad cu bin. UN- 
HCR hunto cu gobierno ta 
buscando formanan pa por 
coopera, pa asina mitiga e 
impacto di e crisis migratorio 
Venezolano riba Aruba. 


Cumbre entre Premier y Ministernan di Aruba, St. Maarten y Corsou 



ORANJESTAD - Awe, 
diahuebs dia 31 di januari, 
prome ministernan y min- 
isternan di finansa di Cor- 
sou y Sint Maarten lo ta 
na Aruba pa un Tripartiet 
Overleg hunto cu prome 
minister di Aruba, Evelyn 
Wever-Croes, y minister 
di finansa Xiomara Ruiz- 
Maduro. E dia completo 
ta bay dedica na reunion- 
nan cu varios punto riba 
agenda, entre otro, integ- 
ridad y e crisis migratorio 
di Venezuela. 

Prome minister Eugene 
Rhuggenaath di Corsou, y 
prome minister Leona Mar- 


lin di Sint Maarten, hunto 
cu prome mininster di Aru- 
ba, Evelyn Wever-Croes, ya 
caba tabata tin dos cumbre di 
e tres prome ministernan. E 
prome a tuma luga na Corsou 
y e di dos a tuma luga na Sint 
Maarten durante e conferen- 
cia di resistencia october ul- 


timo. 

Wever-Croes: “Desde cu a 
tuma over gobernacion no- 
vember aña pasa, gobierno a 
cuminsa traha pa mehora y 
estrecha e lasonan entre Aru- 
ba, Corsou y Sint Maarten. Y 
e cumbrenan aki ta sirbi pa 


uni nos mas. Si tur para hun- 
to den e retonan cu cada pais 
ta enfrenta, nos por ta hopi 
mas fuerte pa enfrenta nan. E 
reunionnan aki ta sirbi tambe 
pa nos ta miho preparag y pa 
despues nos por yuda otro 
den cualkier eventualidad. 
Nos ta islanan rumang cu 
famia y conoci bibando na e 
diferente islanan. Historica- 
mente tambe nos tin un laso 
hopi importante. Y si di ber- 
dad nos mester busca alian- 
sa un caminda, nos mester 
cuminsa busca na e islanan 
cerca di nos”. 

Riba e tereno di fmansa tam- 
be, e cumbre entre e prome 


ministernan hunto cu e min- 
isternan di fmansa di cada 
pais, lo ta e plataforma pa dis- 
cuti riba temanan fmanciero 
y economico pa e tres islanan 
por para hunto pa desaroyo- 
nan y mas oportunidad cu 
por trece pa otro. Minister- 
nan di fmansa presente lo ta 
Kenneth Gijsbertha di Cor- 
sou, Perry F.M. Geerlings 
di Sint Maarten y Xiomara 
Ruiz-Maduro di Aruba. 

“Mi ta convenci cu Aruba, 
Corsou y Sint Maarten den 
union y riba mesun linea lo 
logra hopi mas beneficio pa 
bienestar y progreso pa nos 
pueblonan”, Wever-Croes a 
expresa. 

m INTERNACIONAL 


USA: Amigo di Trump Roger Stone no ta admiti culpabilidad 



(AP) — Roger Stone, e 
asesor y homber di confi- 
ansa di presidente Trump, 
a mantene ayera dilanti 
hues cu e ta inocente di 
e delitonan di cual e ta 
ser acusa pa ministerio 
publico den e caso di in- 
vestigacion contra Rusia, 
despues di algun dia yen 
di publicidad, acusando 
e investigacion como mo- 
tiva politicamente. 

E asesor politico y autodeno- 
mina ‘dirty trickster’ ta en- 
frenta cargo penal pa a gaña 
legisladornan den sesion di 
informacion di Congreso, y 
tambe di tabata meti den en- 
tromete cu testigo y stroba 
un investigacion di congreso 
encuanto posibel coordina- 
cion entre Rusia y Trump 


su campaña presidencial di 
2016. 

E tabata hopi keto durante 
e sesion di ayera den corte, 
unda hues Deborah Rob- 
inson a puntra si e por ta di 
acuerdo cu e condicionnan 
di su libertad provisional, 
incluyendo prohibicion di 
biaha. 

Stone ta e di seis hende di e 
circulo di Trump acusa den 
e investigacion di Robert 
Mueller , cu a keda aresta si- 
man pasa na su cas na Florida. 
Den e acusacion no ta apa- 
rece cu Stone lo a coordina 
cu Rusia o cu WikiLeaks riba 
e divulgacion di e e-mailnan 
horta di e Democratanan. 
Pero si ta alega cu el a de- 
spista e legisladonan encuan- 


to su buskeda y interes den 
nan. E website ant-secreto 
a publica e-mailnan cu se- 
gun Merca tabata horta di e 
Democratanan pa elemen- 
tonan Ruso. 


E Fiscal General interino, 
Matthew Whitaker, a bisa 
dialuna cu e investigacion 
ta “cerca di keda completa,” 
aunke no tin un timetable 
exacto pa esaki. 


E team di Mueller y aboga- 
donan di oficina di minis- 
terio publico di Distrito di 
Columbia ta trahando hun- 


Gran Bretaña: Union Europeo no kier renegocia acuerdo pa Brexit 


(AP) — Lidernan di Union Eu- 
ropeo di varios pais a duna e peti- 
cion di Gran Bretaña pa renegocia 
e acuerdo encuanto Brexit, pre- 
para den un proceso den un aña y 
mey di tempo, un coro conhunto 
di “No, non, nein,” ora premier 
Theresa May a propone cambio 
den e acuerdo pa e por convence 
su miembronan di parlamento pa 
vota na fabor di e acuerdo. 

Na Londres, May mes mester a ad- 
miti cu e no sa exactamente con su 
parlamentarionan lo kier cambia e 
acuerdo pa atende principalmente e 
problema di e frontera na Irlanda, cu 
ta surgi na momento di un salida di 
Gran Bretaña di Union Europeo sin 



Tur esaki sucediendo mientras e pais 
ta rumbo pa un salida na menos di 
dos luna, unda e fecha fiha pa salida ta 


29 di maart venidero. 

“Simplemente, caminda ta cabando 
cu nos,” ministro di asunto exterior 
di Irlanda, Simon Coveney a bisa. 

Contento cu su votacion gana den 
parlamento, May ta trata di yega na 
“cambionan legalmente imperativo” 
pa e acuerdo di separacion. Parla- 
mento Britanico a vota na fabor pa 
manda May atrobe pa Bruselas pa ne- 
gocia cu UE “areglonan alternativo” 
ignorando e advertencianan di UE cu 
no por cambia e acuerdo cu a cera cu 
May algun luna pasa. 

“Lo no renegocia e acuerdo di sali- 
da,” Jean-Claude Juncker, hefe di e 
brasa ehecutivo di UE, e Comision 


Europeo, a bisa. Juncker a bisa par- 
lamentarionan Europeo na Bruselas 
tambe cu e “cauerdo ta e miho y uni- 
co areglo posible.” 

Prome Ministro Leo Varadkar di Ir- 
landa a bisa cu “nos a subi e caminda 
ey un biaha cabay mi no ta kere cu e 
areglonan alternativo ey ta existi.” 

E oposicion Britanico ta centra riba e 
areglo pa e frontera cu ta surgi entre 
Irlanda y e teritorio Britanico di Ir- 
landa di Norte (Ulster) cu durante 
membresia di Gran Bretaña di UE ta- 
batin un frontera habri. E acuerdo ta 
propone un union duanero cu ta tene 
Reino Uni pa varios aña ainda dentro 
di reglanan di Union Europeo. 


Turkia: Consulado Saudi ta nenga acceso na relator di Nacionnan Uni 


(AP/Guardia) - E con- e relator tocante ehecu- Uni (ONU), Agnes Cal- 
sulado Saudi na Istanbul cion extrahudicial di Or- lamard, cu ta investiga e 
(Turkia) a nenga acceso na ganisacion di Nacionnan asesinato di e periodista 



Saudi Jamal Khashoggi, 
pero e mes a admiti di a 
avisa e autoridadnan laat 
di su deseo di bishita. 

Callamard, cu a reuni dialuna 
na Ankara cu autoridadnan 
Turco, a yega Istanbul a bay 
na e consulado Saudi, unda 
presuntamente a mata y desc- 
uartisa Khashoggi na october 
pasa, segun agencia di noticia 
Anadolu. 

“Nos a avisa e autoridadnan 
Saudi di e investigacion den e 
consulado. Nos mester duna 
nan un poco mas tempo pa 
evalua nos peticion. Nos kier 
un permiso di e autoridadnan 
pa drenta paden,” Callamard 
a bisa prensa den vecindario 
di e consulado,segun Anado- 
lu. 

E portavoz di e partido gu- 
bernamental Husticia y De- 
saroyo (AKP), Omer Çelik, 
a critica duramente e rechaso 
di e consulado den un ent- 



revista na television Turco A 
Haber. 

“Cu nan no a admiti’e ta un 
scandal. Nos mester habri un 
investigacion internacional,” 
Çelik a bisa. 

Charla 
Presupuesto 
Nacional pa 
studiantenan di 
UvA 


ORANJESTAD - Recientemente 
Sr. Quintin Abath M.Sc., LL.M, a 
duna un charla na e studiantenan 
di e programa Organization, 
Governance and Management na 
Universidad di Aruba. 

Abath ta un consehero fmanciero na 
Raad van Advies. Raad van Advies ta 
un institucion organisa pa e constitu- 
cion Arubiano cu por conseha e gobi- 
erno y Staten di Aruba di nan mesun 
decision of por medio di peticion. 
E docentenan Luciano Milliard y 
Helmut Vink a invita Abath pa conta 
studiantenan tocante con ta prepara e 
presupuesto nacional, manera ta pasa 
tur aña. Esaki ta un topico actual, ya 
cu Staten a aproba e presupuesto na- 
cional di 2018. 

Abath a papia tocante e aspectonan 
legal, fmanciero, politico y guberna- 
mental cu ta constitui e presupuesto 
nacional. Durante e charla studian- 
tenan por a haci preguntanan tocante 
e desaroyo y e retonan cu Aruba ta 
experiencia. 

Reconocemento pa bishitante distingui y embahador di bon boluntad 


ORANJESTAD - Reci- 
entemente, representante 
di ATA, Marouska Hey- 
liger, tabatin e placer di 
honra bishitantenan leal 
di Aruba cu certifica- 
donan dinstingui. 

E certificadonan en cuestion 
ta un manera di bisa Masha 
Danki, pa continuamente 
scoge Aruba como un des- 
tino di vakantie faborito. E 
titulonan ta: 10+ aña ‘Dis- 
tinguished Visitor’ y 20+ aña 
‘Goodwill Ambassador’. 

Na Divi Tamarijn, e perso- 
nanan reconoci ta Timothy 
y Tina Samblanet di Ohio, 
kende a ricibi e certificado 
di ‘Goodwill Ambassador’. 
Nan ta stima bin nos isla 
pa motibo di e personanan 
amabel, weer perfecto, y un 
atmosfera di paz. 

Na La Cabana, a reconoce 
Linda y Thomas Trepc- 
zyk, como tambe Steven y 
Sarabeth LeMoine. Tur dos 
pareha ta di Wisconsin, y a 
ricibi e certificado di ‘Dis- 
tinguished Visitor’. Nan ta 
stima bin nos isla pa e hen- 
de amabel y bunita, e weer 
bunita, y e siguridad riba e 
isla. 

Pueblo a disfruta di e recital presenta pa nos artistanan local 


ORANJESTAD - Diabierna ultimo a tuma luga e 
recital di concierto presenta pa un elenco grandi 
di nos artistanan local acompaña pa un orkestra 
dirigi pa e maestro Johnny Scharbaay. 


E gran cantante Nelson Tromp a habri e anochi pre- 
sentando “Ban sembra Amor” un wals composita pa 
Ricky Kock. A sigui cu presentacion di Sandra Croes cu 
su voz unico cu e inolvidabel cancion “Libertador”, un 
danza composicion y areglo di Casin Giel. E cantante 
Javier Ras a presenta un wals titula “Soño di un Mu- 
cha” Bolero/Dansa composicion Ramon Krozendijk. E 
cantante Gisela Trimon despues di basta tempo tabata 
riba scenario y a brinda e publico cu e cancion “Mañan 
tin pan den Cas” un wals composicion di Maybeline 
Arends-Croes. A sigui presentacion di un di nos gran- 
dinan cu hopi tabata desea di mire riba scenario Casin 
Giel cu e cancion “ Nos Celebracion” un wals com- 
posita pa su mes persona. E hoben cantante cu un tre- 
mendo voz Shannon Bueno a presenta “Stima y yuda 
Otro”, un balada un composicion di Jane Bueno. Ruth 
Liliana Gaarie cu tambe ta un cantante conoci a pre- 
senta “Bo ta curason di bo pais” un wals composita pa 
Casin Giel. 


E bunita anochi a keda crece y cu presentacion di Hi- 
lyann Croes cu a interpreta “Mi mensahe” cual ta un 
danza composita pa Jossy Brokke Jr. Otro artista cu a 
presenta e anochi aki tabata nos gran cantante Edjean 
Semeleer cu a interpreta e cancion “Recuerdo” un wals 
composita pa Ramon Krozendijk. Tambe e anochi aki a 
presenta Rachel Kraaijvanger un cantante cu un excep- 
cional voz cu e cancion “Mi ta kere den Amor” un wals 
composita pa Erick Rincones. Ghislaine Comenencia 
tamabe a deleita e publico cu un rock/balada cu e titulo 
“Dicon” composita pa Gloria Vega. 


E talentoso artista Cesar Olarte a brinda e publico cu su 
cancion “Amistad” un balada/funk composita pa Ramon 
Krozendijk. No por a keda afor e cancion “Mi Pais” 
cu a wordo interpreta pa Edjean Semeleer y composita 
pa Roy Olive. E conocido cantante Sasha Figueroa a 
presenta e cancion “Libertad”, un danza composita pa 
Martha Figueroa. Pa cera e anochi a wordo presenta un 
potpourri mix di cancionnan instrumental acompaña 
pa nos artistanan. Na fmal minister Xiomara Ruiz- 
Maduro a pasa saluda y gradici e elenco grandi di nos 
artistanan personalmente pa nan bunita contribucion 
na e celebracion exitoso di Dia di Betico. 

Asistencia record pa partido di futbol femenino na Spaña 


MADRID (AP) — Un publico record di 48,121 
persona a asisti na un wega di futbol entre 
Atletico Bilbao y Atletico Madrid na Spaña 
ayera. 

Bilbao a bisa cu ta e cantidad di persona den asisten- 
cia mas grandi di tur tempo pa un wega femenino 
na nivel di club na Europa. E liga Spaño a bisa cu e 


asistencia na e stadion San Mames di Bilbao tabata 
un record na Spaña pa weganan di club y ekipo na- 
cional. 

Atletico Madrid a gana 2-0 pa avansa na e semifmal 
di e Copa de la Reina, e ekivalente di e Copa del 
Rey masculino. 

E record pa un wega femenino tabata e 90,185 per- 
sona cu a asisti na e fmal di e Mundial di 1999 entre 


Merca y China na Rose Bowl. Na 2015, un wega 
femenino entre Inglatera y Alemania a conta cu 
55,000 fanaticonan na Wembley Stadium na Lon- 
don. 

E publico di mas grandi pa e ekipo masculino di 
Bilbao e temporada aki tabata 46,860 persona, na e 
stadion na Bilbao cu tin capacidad pa 53,000 per- 
sona. 


Tributo emocional di Nantes pa 
Emiliano Sala 



NANTES (AP) - E prome wega 
di Nantes desde e desaparicion 
di e delantero Argentino, Emil- 
iano Sala, a wordo para despues 
di 9 minuut ayera, pa asina fa- 
naticonan por a aplaudi y grita e 
nomber di e hungado perdi. 

E fanaticonan a grita pa basta largo 
su nomber, “Emiliano Sala, Emiliano 
Sala, Emiliano Sala’, rond di e stadion, 
durante e wega contra Saint-Etienne, 
durante un break extendi di e wega. 
E ex- delantero di Nantes, kende a 
bisti e camisa #9, ta perdi desde cu 
un avion transportando su persona na 


e ciudad Gales di Cardiff a disparce 
dia 21 di januari ultimo. Sala recien 
a wordo firma pa e club di Premier 
League, Cardiff, pa un suma record 
pa e club. 

Prome cu e wega, e tension emo- 
cional tabata grandi, cu hungadonan 
bistiendo t-shirt cu e frase ‘On T’aime 
Emi’ (Nos Stima bo, Emi) skirbi riba 
e lomba. Un potret gigante di Sala 
a wordo proyecta riba e centro di e 
campo, y un bandera grandi di Ar- 
gentina a wordo poni den e publico. 
E ekipo completo di Nantes a forma 
un cirkel algun momento prome cu 
e wega a cuminsa, mientras e coach 


Vahid Halilhodzic tabata papia cu e 
hungadonan. 

Saint-Etienne tambe a paga nan 
tributo. Ex- compañero di Nantes, 
Yacine Bammou, kende awo ta hunga 
pa Caen y tabata cercano cu Sala, ta- 
bata presente na e stadion, y imagen- 
nan di television a mustr’e cu lagrima 
den wowo prome cu e partido. 
Durante e prome mita, fanaticonan di 
Nantes a grita sin para pa Sala, cu e 
refran “Emiliano, Emiliano”. 

Ayera, investigadonan di accidente 
a bisa cu dos cusinchi di asiento a 
wordo haya, cu probablemente ta bin 
di e avion di Sala y e piloto. Nan ta e 
prome rastro di e avion cu a wordo 
haya desde cu el a disparce riba e Ca- 
nal Ingles. Sala a bay bek na Francia 
pa despedi di su ex- compañeronan 
di Nantes, y despues a tuma un vuelo 
bek anochi. 


Sala tabata den e miho forma di su 
carera, anotando 12 gol den liga den 
19 wega pa Nantes e temporada aki. 
E tabatin un bon relacion laboral cu 
Halilhodzic, un di e miho delantero- 
nan den historia di Nantes. 

E buskeda pa Sala y e piloto a wordo 
para, despues cu tres dia di un op- 
eracion den aire y marino cerca di e 
Channel Islands no a logra localisa e 
avion, hibando na critica - incluyen- 
do di Halilhodzic - y poniendo famia 
di Sala recauda fondo pa un buskeda 
priva. 

Awo, autoridadnan Britanico ta bisa 
cu nan contraparte Frances a haya 
parti di dos cushinchi di asiento riba 
un beach cerca di Surtainville, na nort 
west di Francia, y un barco a wordo 
encarga di conduci un buskeda den e 
fondo di lama cuminsando e week- 
end aki. 



Petra Kvitova ta vence Azarenka den dos 
set na St. Petersburg 



ST. PETERSBURG, Rusia 
(AP) — Finalista di Aus- 
tralian Open, Petra Kvito- 
va, a gana ocho wega tras 
di otro pa tuma control di 
e partido prome cu mes- 
ter kibra un empate, pa 


finalmente vence Victoria 
Azarenka 6-2, 7-6 (3) ayera 
den e di dos ronda di e St. 
Petersburg Ladies Trophy. 

Kvitova, hungado su wega di 
apertura despues di un bye 


den e prome ronda, a bay for 
di 2-1 den e prome set, na un 
liderazgo di 3-0 den e di dos. 
Pero el a double-fault den 
un punto di wega na 5-1 pa 
permiti Azarenka bek den e 
wega. 

Den e cuartos di final, Kvi- 
tova lo enfrenta e #8 Donna 
Vekic, kende a vence Veroni- 
ka Kudermetova 6-4, 6-3. 

Maria Sharapova a retira for 
di e torneo cu un herida den 
su schouder banda drechi, 
algun ora prome cu e mester 
a hunga contra Daria Kasat- 


kina den e segundo ronda. 
Sharapova a vence e Austra- 
liano, Daria Gavrilova den e 
prome ronda dialuna, y ta- 
batin como meta pa gana un 
evento di WTA den su pais 
natal, Rusia, pa prome biaha. 

“Mi a purba di haci tur cos pa 
ta cla pa hunga e siman aki, 
pero mi schouder banda dre- 
chi ainda ta dunando mi mo- 
lester”, el a bisa riba e website 
di e torneo. 

“Den e proximo dianan mi 
lo reuni cu mi ekipo medico 
pa evalua e situacion, y mi ta 


anticipando drenta bek den 
competencia mas lihe cu ta 
posibel. 

Hungando dilanti di mi pai- 
sanonan ta algo special pa mi, 
y ta tristo cu mi no por a sigui 
competi den e torneo fantas- 
tico aki.” 

Un walkover pa Kasatkina ta 
pone un cuartos di fmal cu e 
veterano Ruso, Vera Zvonar- 
eva, kende a vence e #5 Ju- 
lian Goerges 4-6, 6-4, 6-4, a 
pesar di tin rango 97, cual ta 
81 luga leu di su oponente 
Aleman. 

Neymar for di accion pa 10 siman 



PARIS (AP) — Ta spera cu Neymar lo mester 
keda sinta pa como 10 siman cu un herida riba 
su pia banda drechi, haciendo imposibel pa e 
delantero di Paris Saint-Germain lo por hun- 
ga contra Manchester United den e Champi- 
ons League. 

PSG ta biaha pa hunga contra United den e ultimo 
16 di e Champions League dia 12 di februari prox- 
imo, cu e wega di retorno na Paris dia 6 di maart. E 
herida potencialmente tambe ta nifica cu Neymar 
lo keda afo di cuartos di fmal den mita di april si 
PSG ta avansa. 

Sinembargo, si PSG ta yega e semifinal, e Brasilero 
di 26 aña di edad lo por bolbe net na tempo na fmal 
di april. Un grupo di expertonan medico a reuni 
diamars na e espacio di training di PSG, pa evalua 
e daño na e di cinco metatarsal di Neymar, y a di- 
cidi cu e miho curso di accion ta un ‘tratamento 
conservado’ y no un operacion, PSG a bisa den un 
declaracion ayera, añadiendo cu Neymar tabata 
‘completamente di acuerdo’ cu e decision. 

N eymar a resulta herida mientras e tabata hunga con- 


tra S trasbourg siman pasa den e Cup Frances, lorando 
su enkel mientras e tabata cay despues di algun reto. 
Esaki ta e di tres herida di Neymar den e ultimo 
12 luna. 

Na februari aña pasa, Neymar a crack e di cinco 
metatarsal den su pia banda drechi, y el a ricibi un 
operacion na su pais natal Brazil. A pesar cu el a 
recupera na tempo pa Mundial, e no tabata den 
su miho condicion na Russia. Despues, Neymar 
a wordo substitui cu un herida den su ingle du- 
rante e prome mita di e wega amistoso entre Brazil 
y Cameroon dia 20 di november ultimo. 

Neymar a bira e hungado mas caro di mundo ora el 
a bay na PSG for di Barcelona pa 222 miyon Euro 
na 2017. E1 a anota 20 gol den 23 wega e temporada 
aki, y 48 den 53 wega total. 

Si su recuperacion bay bon, Neymar lo por hunga 
na e Copa America, cu ta habri dia 14 di juni prox- 
imo na Brazil. Neymar, kende tin 96 presentacion 
internacional, ta number tres den e lista di anota- 
cion di Brazil cu 60 gol, tras di Ronaldo (62) y Pele 
(77). 


Ex coach di Oklahoma State culpabel den 

caso di soborno 


Ningun menasa di siguridad 
te ainda pa Super Bowl 



ATLANTA (AP) — E mas 
halto oficial di siguridad 
di NFL a bisa cu e liga no 
ta na altura di ningun me- 
nasa contra siguridad na 
Super Bowl, awo apenas 
tres dia leu. 

Hefe di siguridad di NFL, 
Cathy Lanier, a bisa ayera cu 
‘ningun menasa creibel of 
specifico’ a wordo treci dilan- 
ti pa e liga. E1 a papia na un 
conferencia di prensa na At- 
lanta hunto cu e secretario di 
Homeland Security y agen- 
tenan di ley estatal y local. 


Pafo, helicopter bulando 
abou a vigila downtown. 
Riba tera, cacho di polis ta- 
bata hole bishitantenan na 
hotelnan y otro edificionan. 

E Patriots di New England ta 
enfrenta e Rams di Los An- 
geles den Super Bowl 53 dia- 
domingo. 

Secretario di Homeland 
Security, Kirstjen Nielsen, 
a bisa cu a pesar di e shut- 
down parcial di gobierno, 
cual a caba recientemente, e 
empleadonan di e agencia ta 
comprometi pa tene e Super 
Bowl sigur. 


NEW YORK (AP) — Un 
ex- assistent di coach di 
basketball a declara su 
mes culpabel ayera di rici- 
bi soborno di consehero- 
nan di negoshi, pa dirigi 
nan na atletanan univer- 
sitario strea cu speransa di 
bira profesional. 

Lamont Evans, di 41 aña di 
edad, a duna su declaracion 
den un corte federal di New 
York, pa conspiracion di 
comete soborno. E1 a admiti 
di a ricibi $22,000 pa dirigi e 
atletanan na e University of 
South Carolina y Oklahoma 
State University cerca cierto 
conseheronan fmanciero y 
managernan di negoshi, se- 
gun abogado Johnny Mc- 
Cray a bisa. 

Evans tambe a bay di acuerdo 
di entrega e placa di soborno 
cu el a ricibi di dos conseh- 
ero fmanciero como parti di 
un acuerdo cu el a firma. “Mi 
sa awo cu acepta e fondonan 
ey a cambio di presenta nan 
na cualkier atleta tabata fout y 



contra ley”, el a bisa. 

E sentencia lo wordo dicta 
dia 10 di mey proximo, riba 
un cargo cu tin e potencial pa 
un castigo di cinco aña di pri- 
zon, a pesar cu un acuerdo 
di culpabilidad entre Evans 
y fiscal ta recomenda no mas 
cu dos aña den prizon. 

Hues Edgardo Ramos tambe 
a adverti cu e lo por wordo 
deporta, como cu e ta un ciu- 
dadano di Barbados, maske 
e ta biba na Florida. E tabata 
un residente di Stillwater, 
Oklahoma, na momento di 
su aresto. 

Abogado Geoffrey S. Berman 


a bisa den un declaracion cu 
Evans a abusa di su posicion 
como mentor y coach pa ga- 
nashi personal. “E1 a acepta 
responsabilidad pa e suceso. 
E lo presenta un apelacion 
vigoroso pa e sentencia di 
mas abou posibel”, abogado 
Johnny McCray a bisa. 

Evans ta e di tres ex- NCAA 
assistent di coach pa declara 
su mes culpabel den e caso. 
Fiscal a revela con mentor- 
nan cu bon conexion tabata 
paga miembronan di e famia 
di atletanan di rango halto 
pa hiba e hobennan destina 
pa NBA na cierto scolnan of 
managernan. 

Den simannan recien, de- 
claracionnan similar a ser en- 
trega pa ex- assistent di coach 
di basketball di Sur Califor- 
nia, Tony Bland, y ex- assis- 
tent di coach di University 
of Arizona, Emanuel 'Book’ 
Richardson. Tur dos ta ward- 
ando nan sentencia. Ex- as- 
sistent di coach di Auburn, 
Chuck Person, tin su huicio 
wardando pa juni. 

Arubaanse Zwembond cu competencia ‘Dia di Betico’ 



ORANJESTAD - Recient- 
mente Arubaanse Zwem- 
bond (AZB) ta cuminsa 
aña 2019 cu un fin di si- 
man exitoso di competen- 
cia, ‘Dia di Betico’. E fin di 
siman cu a pasa AZB a or- 
ganisa su prome weekend 
di competencia pa 2019 
y conta cu un total di 91 
participante. 

E fin di siman a cuminsa cu 
e competencia di landamento 
competitivo ‘Competencia 
Dia di Betico’, unda a com- 
peti den distancia nan di 50 
y 100 meter na piscina olim- 
pico Roly Bisslik. Durante 
e competencia aki, Eliza- 
beth Timmer, a logra kibra 
e record Arubano den e age 


group di damas, 15-17 aña 
y ta pone un tempo nobo di 
32.26 seconde pa e distancia 
di 50meter ‘Backstroke’ den e 
age Group aki. 

Diasabra mainta, e disciplina 
di Landamento Artistico a 
tuma Bisiña Olimpico Roly 
Bisslik over y a cuminsa cu e 
evento di figuras. Despues di 
e evento di figuras, a sigui cu e 
competencia di elementonan 
tecnico y e presentacion di e 
duet nan unda Kainah Croes 
y Meghan Tromp a presenta 
nan duet. 

Resultado Landamento Artis- 
tico (figuras) 

Categoria ’IO and under’: 
1) Xiana Hoo 2) Xia Ro- 



driguez 3) Katiana Vizhco 
Categoria ’12 and under’: 
1) Abizahi Sanchez 2) Sofia 
Cardona 3) Alina Dirks 
Categoria 13-15: 1) Avigayle 
Tromp 2) Angelina Hamoen 
3) Mikayla Morales 

Diadomingo mainta trem- 
pan a continua cu e weekend 
di competencia na Zeerover 
unda e evento di Open Wa- 
ter a tuma luga. Pa e evento 
di Open Water landadornan 
por a competi den e distan- 
cia di lkm, 3km y 5km. Pa 
e distancia di lkm tawata tin 


categoria 8-12 aña y 13 aña+ 
femenino/masculino. Pa e 
distancia di 3km tawata tin 
e categoria 12-13 aña y 14 
aña+ femenino/masculino. 
Pa e distancia 5km tawata tin 
e categoria nan 13 aña, 14-15 
aña, 16-18 aña y 19 aña+ fe- 
menino/masculino. Pa e dis- 
tancia di lkm Braynsly Dirk- 
sz ta crusa e fmishline prome 
cu un tempo di 15:46.92, pa 
e distancia di 3km Elizabeth 
Timmer ta cruza e finish- 
line prome cu un tempo di 
45:39.62 y pa e distancia di 
5km Lucien Peterson ta cru- 


za e finishline prome cu un 
tempo di 1:18:21.92 

Ta importante pa mencio- 
na cu e distancia di 5km pa 
e evento di ‘Open Water’ 
tawata un evento clasificato- 
rio pa CARIFTA 2019. Britta 
Schwengle (15), Lucien Pe- 
terson (17), Ronald Fun (14) 
y Giannon Eights (17) ta 
logra clasifica pa CARIFTA 
2019 y lo representa Aruba na 
Barbados. 

AZB ta gradici tur oficial, 
hues y boluntario cu a yuda 
haci e competencia nan posi- 
bel. Por download e resultado 
completo di e competencia 
nan Dia di Betico, via pagina 
di facebook Aruba Swim- 
ming Federation AZB’. Like 
e pagina y keda bon informa 
di tur competencia di landa- 
mento pa 2019. 


Kcsnltado LandnmcnfoCompctitivo (mctlalla) 

Oro Silver Bronze 

Total 

Aniba Dolphins 

43 27 

18 

88 

Stingray Svvimming 

36 21 

16 

73 

Swimming Team Thc Orcas 

4 5 

6 

15 

Sporis 4 U 

1 5 

2 

8 


Alrededor di 70 a participa na Fitbit Miami Marathon 



ORANJESTAD - Recientemente a tuma luga Fitbit 
Miami Marathon na unda mas o menos 70 atleta Aru- 
biano a participa. 


Ta hopi great pa mira con for di un isla chikito mas on menos 
70 Arubiano a bay participa na e gran Fitbit Marathon na Mi- 
ami. Ta bon pa remarca cu esaki sigur ta un tremendo propa- 
ganda pa Aruba na momento cu e atletanan ta pone nomber y 
bandera di Aruba na halto den exterior. 

Parlamentario Rocco Tjon(MEP): 

‘Ayudo militar no por mina autoridad local di departamentonan hudicial’ 




ORANJESTAD - Mane- 
ra ta conoci pa combati 
criminalidad eficaz y ga- 
rantisa orden publico tin 
diferente protocol entre 
departamentonan hudi- 
cial local internacional y 
militarnan. 

Ayudo di militarnan den 


cuadro di orden publico 

Algun tempo pasa minister 
di Husticia a informa parla- 
mento cu e procedura pa haci 
uzo di militarnan (zachte bi- 
jstand) pa yuda departamen- 
tonan hudicial local a wordo 
adapta. E adaptacion aki mes- 
ter a hacie posibel pa mas 
eficiente por uza e capacidad 

militar pa cierto tareanan. 
Mescos cu e protocol di RST, 
pa loke ta e ayudo aki ora ta 
trata (zachte bijstand) auto- 
ridad mester keda cerca pais 
Aruba. 


Preocupacion di parlamento 
Informacion cu nos a ricibi 
ta indica cu ta mal uza e pro- 
cedura adapta aki pa haci uzo 
di militarnan Hulandes den 
investigacionnan penal. Alar- 
mante ta cu esaki ta sosode 


sin cu autoridadnan local ta 
na altura. 

Obviamente esaki ta trece 
peliger pa coleganan cu ta 
labora den e cadena hudicial, 
pero na mesun momento e ta 
mina nos autonomia hudicial 
tambe. No por ta asina cu 
militarnan Hulandes ta wor- 
do uza y ta raporta na Corsou 
y Hulanda. 

Importante pa nota tambe ta 
cu un peticion di e indole aki 
semper mester wordo inicia 
door di Cuerpo Policial. Cu- 
erpo policial ta e autoridad pa 
loke ta nos siguridad interno 
y e so sa si tin capacidad of 
experticio pa atende cu aspec- 
tonan investigativo. 

Reunion urgente 

A tuma contacto cu minis- 
ter di Husticia y invite pa un 
reunion di urgencia riba e 
desaroyo aki, pa trece clari- 
dad cerca e comision fiho di 
Parlamento encarga cu asun- 
tonan hudicial. Fraccion di 
MEP ta pro colaboracion cu 
militarnan den e caso aki, 
pero no por mal uza palabra- 
cionnan pa mina autoridad 
local. 

E reunion lo tuma luga di- 
aranson merdia 2pm na par- 
lamento. Nos ta sigur cu lo 
bin aclaracion pero na mes 
momento tambe kier splica 
cu parlamento no lo tolera e 
procede aki. 


Parlamentario Shailiny Tromp-Lee (MEP): 

‘Ta felicita Gabinete Wever-Croes cu poco poco pero sigur ta cumpli cu 

mocion#70, Ampliacion di canasta basico’ 


ORANESTAD - Durante tratamento di presu- 
puesto 2018 Parlamentario Tromp-Lee a presenta 
un mocion cu ta trata entre otro ampliacion di ca- 
nasta basico. 

Su persona a tuma den consideracion cu Aruba ta 
den un situacion fmanciero hopi critico, caminda 
ultimo añanan e costo di bida a aumenta drasti- 
camente y e famia su poder di compra a bay hopi 
atras. E situacion aki a conduci cu un grupo grandi 
di ciudadano ta cay den dificultad pa cumpli cu nan 
debernan y alabes percura pa nan necesidadnan ba- 
sico. 

Mirando e realidad aki y e deber di gobierno pa 
percura pa e estado di salud di e pueblo di Aruba, su 
persona a haya ta necesario y urgente pa Gobierno 
amplia e canasta basico. Esaki sigur ta un manera pa 
e ciudadano por haya mas pa nan placa. Sigur com- 
pranan basico di uzo diario. Alabes parlamentario 
Tromp-Lee ta di opinion cu esunnan fmanciera- 
mente menos fortuna tambe tin derecho pa tin un 
dieta balansa pero den realidad net fruta y berdura 
ta productonan hopi caro. 


Mediante su mocion Parlamentario Tromp-Lee a 
urgi Gobierno pa traha ariba e siguiente puntonan: 

• Percura pa amplia e canasta basico mas 
pronto cu ta posibel, no mas tarda 1 di juli 2018; 

• Amplia e canasta basico di tal manera cu e 
ciudadano por tin un dieta balansa; 

• Percura pa intensiva control di prijs, cali- 
dad, mercancia y higiena den tienda, 

supermercado y minimarket; 

• Percura pa sanciona esunnan cu no ta 
cumpli cu regla y ley; 

• Percura pa tienda, supermercado y mini- 
market ta duna e consumidor un recibo specifica; 

• Percura pa bin cu un campaña di conscien- 
tisacion encuanto e canasta basico den su 
totalidad pa logra cu pueblo mes tambe por con- 
trola prijs di e productonan cu e ta cumpra; 

• Percura pa cada tienda, supermercado y 
minimarket pone na un luga visibel den cercania di 
e caha, e lista di e canasta basico caminda e prijsnan 
maximo ta keda ilustra. 

Parlamentario Tromp-Lee ta contento cu gabinete 
Wever-Croes poco poco pero sigur ta cumpliendo 
cu su mocion presenta dia 24 di april 2018. 

Parlamentario Robert Candelaria (AVP): 

‘Bon aceptacion pa concepto “Mi wiel tambe ta conta” 


ORANJESTAD - Na luna di december 
a tuma luga e actividad di algun dia 
“Mi wiel tambe ta conta”. Meta di e 
actividad tabata pa topa cu esunnan 
cu limitacion fisico den comunidad, 
pero tambe cu clientenan di Maristella 
y Funari. Fraccion di AVP a entrega un 
peticion na minister di Husticia via di 
su consehero Milko Baiz. “A dedica e 
proyecto na Jose Solagnier den felis 
memoria cu a pidi mi esaki pa su yiu”, 
asina parlamentario Robert Candelaria 
a duna di conoce. 

Den e peticion tabata inclui un carta cu a 
base di ley di trafico existente ta pidiendo pa 
bin cu parkeerkaart pa automobilistanan cu 
tin limitacion fisico. Parlamentario Robert 
Candelaria a expresa cu esaki ta nifica cu nan 
tin un carchi otorga dor di Cuerpo Policial 
cu nan por colga na un luga visualmente 
den auto. E carchi aki ta duna persona cu 
limitacion fisico e derecho pa staciona den e 
parkeervak cu tin e borchi di rolstoel. 

A haci entrega di e peticion aki hunto cu 
concepto di “aanvraag formulier” cu ley ta 
stipula hunto cu e concepto di un sticker mes 
y un concepto di Ministriéle Beschikking 
cu cada borchi mester tin. “Mi a pidi 
cooperacion di Minister y di Korpschef,” e 
parlamentario a expresa. A tuma e momento 
pa sinta cu e Chief of Staff di Alto Comisario 
di Polis, esta Silvio de Mey. Resultado di e 
reunion aki tabata hopi bon y a delibera riba 
kico mester tuma luga pa por implementa e 
cambionan den ley y den maneho. 

A palabra cu aki 2 siman lo topa atrobe pa 
mira si tin cosnan ainda pa clarifica of papia 
cu otro y despues lo bay over na e parti di 
implementacion. Esaki ta nifica cu ta spera 
a corto plaso di por tin e procedura y asina 
chauffeurnan por yega Cuerpo Policial pa 
haci nan aplicacion hunto cu un carta di 
dokter, pasfoto, etc. pa bin na remarca pa 
nan parkeerkaart. 

Ley tayama esaki gehandicapten parkeerkaart 
y ta duna autoridad na polis pa duna multa 
na esun cu no tin e carchi, pero cu toch 
ta para den e parkeervak. Parlamentario 
Candelaria ta contento cu e pasonan tuma 
y ta premira di keda cla cu ne pa Cuerpo 
Policial introduci esaki oficialmente den e 
prome kwartaal di e aña aki ainda. 

E peticion aki a cana lihe y p’esey 
parlamentario Robert Candelaria ta 
contento. Durante e evento a haya un 
miho idea di cuanto hende den comunidad 
tin mester di esaki. Cuerpo Policial mes a 
accentua e reto di parkeermento di auto 
dor di e ancianonan, hendenan grandi, 
door di nan edad no por move mesun bon 
mas. Esaki ta algo cu mester bay mira den e 
cuadro legal si nan tambe por aplica y bou 
cua condicionnan. 

“Si tur hende pensa hunto y busca con pa 
traha hunto, nos ta zorg pe grupo di hende 
nan aki por conta cu mas y miho mobilidad 
den comunidad”, e parlamentario a expresa. 
Nan tambe lo por gosa di bida na un manera 
mas facil y ta contento di por a forma parti 
di esaki. 

Lider di AVPMike Eman: 

‘AVP ta sostene candidatura di Karsten Klein 
(CDA) pa eleccion parlamento Europeo’ 



Lider di Partido AVP, 
Mike Eman a presenta un 
invitado special di su par- 
tido, esta Karsten Klein, 
kende ta un legisladonan 
Den Haag y kende lo ta 
candidato number tres 
riba lista di Partido CDA 
pa e eleccion venidero pa 
parlamento Europeo. 

Den un reunion di Partido 
CDA dia 9 di februari prox- 
imo, sr Klein y otro candida- 
tonan lo wordo presenta ofi- 
cialmente como candidato 
riba lista di CDA. Ex promer 
minister y lider di AVP, Mike 
Eman ta orado invita tambe 
na momento cu e lista di e 
partido CDA pa proximo 
eleccion ta wordo presenta 
den un congreso special di e 
partido.. 

Durante conferencia di pren- 
sa di partido AVP diamars 
mainta, e lider di partido 
a mustra cu Karsten Klein 
tambe lo ta candidato pa elec- 
cion di parlamento Europeo 
y a mustra cu partido AVP 
lo sostene e candidatura di 
sr Klein den parlamento Eu- 
ropeo. 

Sr. Eman a repasa un rato 
e desaroyo cu Aruba a pasa 
aden pa haya derecho di voto 


pa ciudadanonan Arubiano, 
loke antes no tabata e caso 
pero mirando cu nos ta for- 
ma parti di Reino Hulandes, 
ta dificil pa acepta cu paisnan 
cu ta forma parti di Reino, ta 
ser trata den diferente forma 
cu Hulandesnan Europeo. 

E1 a splica cu su persona y 
colega Benny Sevinger ase- 
sora Mito Croes den feliz 
memoria a haci un apelacion 
na Raad van State pa corigi e 
falta di trato igual aki. Raad 
van Beroep di Raad van State 
a manda e caso pa Corte di 
Apecion di Europa na unda 
Eman y Sevinger a logra, ase- 
sora pa Mito Croes di con- 
vence e corte mas halto aki 
di Europa cu e ley Hulan- 
des (Kieswet) mester wordo 
cambia. 

A base di esaki Hulanda a 
cambia e ley y desde 2009 
ciudadanonan di e islanan 
di Caribe cu nacionalidad 
Hulandes tambe por vota pa 
parlamento Europea. E caso 
huridico aki di derecho civil 
a bira un parti jurispruden- 
cia importante den Europa y 
yama caso Eman-Sevinger. 
Dr. Mr Mito Croes a bira e 
prome candidato Arubiano 
cu a participa na e eleccion 
pa Parlamento Europeo y 


no tabata falta mucho sosten 
pa por a wordo eligi cu voto 
preferencial. 

Den ultimo simannan a tuma 
luga dialogo entre CDA y 
AVP riba diferente punto di 
interes mutuo y caminda a 
yega na un palabracion cu 
AVP lo sostene e candidatura 
di Karsten Klein den e prox- 
imo eleccion pa parlamento 
Europeo. 

Cu e proceso aki ta sigui 
trata di estrecha e lasonan cu 
Union Europeo y den perso- 
na di e parlamentario Klein, 
Aruba por conta cu un repre- 
sentante tambe riba e tereno 
aki. 

Den proximo simannan lo 
inicia e proceso di informa- 
cion riba e eleccion aki ca- 
minda lo duna mustra tur 
ciudadano riba nan derecho 
di participa den e proceso 
electoral aki, Mike Eman a 
sigui mustra y lo splica e pro- 
ceso cu mester tuma luga pa 
inscribi pa asina por vota y tin 
te cu dia 11 di april pa inscri- 
bi pa participa den e eleccion 
aki. 

Mike Eman tambe a mus- 
tra cu e proceso aki ta otro 
muestra con mester fortalece 
lasonan di cooperacion entre 
Hulanda y Aruba. 


Na mes momento Karsten 
Klein tambe a mustra su sat- 
isfaccion pa e cooperacion aki 
cu tin entre su partido CDA y 
AVP y a a duna reconocimen- 
to pa e desaroyo impresion- 
ante cu Aruba a conoce den 
ultimo añanan bou goberna- 
cion di partido AVP y Gabi- 
nete Mike Eman. 

Sr. Klein a mustra cu tin cier- 
to desaroyonan cu ta un simi- 


laridad entre Aruba y Den 
Haag caminda e ciudad aki 
tambe ta trahando duro riba 
e pilar economico di turismo 
y ta comparti mesun vision di 
Aruba ora cu ta trata e tema di 
sustenibilidad. 

Karsten Klein a expresa su 
gradicimento na Lider di 
AVP, Mike Eman pa e sosten 
y tur coleganan di partido pa 
e apoyo. 

Parlamentario Edgard Vrolijk (MEP): 

‘Parlamento a tuma e decision pa laga Algemene Rekenkamer di Aruba 

haci investigacion den Lotto’ 



ORANJESTAD - Reci- 
entemente den comision 
fiho di deporte den parla- 
mento a tuma e decision 
pa laga Algemene Reken- 
kamer di Aruba haci in- 
vestigacion den Lotto pa 
Deporte pa locual ta trata 
financia di esaki unda cu 
mester investiga si e fon- 
donan ta ser bon uza y 
sigur cu e meta cu esaki- 
nan mester sirbi. 

Motibo pa a yega na e deci- 
sion aki ta facil: deporte ta 
sangrando na man di diri- 
gentenan di Lotto. Reciente- 
mente nos ekipo nacional di 
futbol no por a hunga den su 
propio cas debi cu no un pero 
dos stadion ta desaproba pa 
weganan internacional debi 
na falta di mantenemento. 
Banda di esaki unda bo pasa 
nos canchanan di deporte ta 
den estado pesimo y sin conta 
e stadionnan na Pos Chikito 
cu a ser boicotia caba y awor ta 
den estado deplorabel. Parke 
Curason na Jaburibari ta den 


super mal estado incluyendo 
e cancha Johan Cruyff. Falta 
di material y sigur luznan di 
veld. Falta un cantidad grandi 
di luz cu ta trece peliger na e 
deportistanan. 

Pero locual a pone e hemchi 
bay over ta e falta di respet di 
directiva di Lotto pa deporte 
na e organo mas halto cu ta 
Parlamento di Aruba. Ta bay 
dos presupuesto caba unda ta 
dirigi preguntanan na Lotto 
via e Minister di Deporte, 
unda ta pidi pa duna trans- 
parencia riba nan maneho y 
tambe fmancia di Lotto, pero 
den forma arogante ta dirigi 
carta via un abogado na Min- 
ister cu nan no lo contesta 
nada pasobra e preguntanan 
cu a ser haci tabata dirigi na e 
minister concerni. 

Pueblo cu ta cumpra Lotto 
mester por sa na kico nan 
placa ta ser uza y cu e actitud 
aki y sigur di bon fuentenan 
nos a bin tende cu hopi fondo 
ta ser uza cu otro meta cu no 


ta deporte. Y ta p’esey nos y 
sigur mi persona den Comis- 
ion Central lo aproba pa Al- 
gemene Rekenkamer haci 
investigacion den Lotto pa- 
sobra e deportista pero sigur 
e dirigentenan tin derecho di 
sa ta pakico nan eyfo ta ser 
maltrata asina tanto door di 
un fundacion cu a ser lanta 
cu e meta pa sostene deporte 
y haci nan bida mas facil y no 
pa haci bida di un grupo cu ta 
maneha Lotto. 

Pues pa termina mi tin di bisa 
cu ami si ta lamenta e acti- 
tud di directiva di Lotto na e 
organo mas halto di Aruba y 
tambe e daño cu nan ta ha- 
ciendo na deporte, deportis- 
tanan y dirigentenan, y no 
ta keda nada mas pa den nos 
funcion como parlamentario 
pa haci uzo di un instancia 
independiente pa haci inves- 
tigacion den Lotto. Asina aki 
nos por sa e situacion real fi- 
nanciero di Lotto pa deporte 
ya cu di miembronan nos no 
ta haya nada. 


Parlamentario Endy Croes (MEP): 

‘E ring di competencia a haya nomber di Compleho Deportivo Equino 
Juancho Irausquin y F&B ta carga e nomber di Sofia Bar & Grill ‘ 


ORANJESTAD - Parla- 
mentario Endy Croes a 
asisti na e gran apertura 
di Rancho Bello Aman- 
eceer cual a tuma luga dia 
di Betico esta 25 di januari 
ultimo. 

Despues di a haya permiso- 
nan necesario di OCA pa 
asina por a organisa un com- 
petencia internacional di 
cabay e Lider di e proyecto 
Anthony Irausquin a inicia 
cu trabounan duro pa prepara 
e ring di competencia. Den 
4 luna d tempo a percura pa 
converti e Racho Amaneceer 
den un hoya di proyecto. 
Claro cu Anthony tabata tin 
un ekipo di amigonan fan- 
tastico di trabou kendenan a 
brind’e tur ayudo pa por a bin 
cla cu e ring di competencia 
na tempo. 

Siguramente e gratitud nec- 
esario pa diferente compa- 
nianan tambe cu a contribui 
di un of otro forma pa haci 
esaki posibel. Dia di Betico 
den oranan laat di atardi a 
tuma luga e apertura oficial 
unda Anthony Irausquin a 
hiba palabra mientras Bri- 


gitte Werleman presidente 
di OCA tambe a hiba pal- 
abra. Despues a sigui un parti 
oficial unda pastoor Jairo 
Maduro a batisa e rancho y 
e ring di competencia. Parla- 
mentario Endy Croes a con- 
tinua representando Minister 
di Deporte Danqui Oduber 
a hiba palabra felicitando 
henter e famia Irausquin, e 
motor Anthony y su team di 
amigonan kendenan a traha 
incansabel pa logra e proyec- 
to. Finalmente a desvela dos 
borchi como sorpresa. 

Anthony Irausquin a duna 
e ring di competencia den 
presencia di su mayornan e 
nomber di Compleho De- 
portivo Equino Juancho 
Irausquin ( nomber di su 
kerido Tata) y e Food & Bev- 
erage area a haya e nomber di 
Sofia Bar & Grill ( nomber 
di su kerida Mama). Dianan 
25,26,27 di Januari Rancho 
Bello Amaneceer tabata carga 
cu fanatico den un ambiente 
unico pa cu e prome com- 
petencia internacional di aña 
2019 pero alabes e prome 
competencia teni riba e ring 
y na e Rancho aki. Parla- 


mentario Endy Croes den e logro aki y ta yama danki na Exito! 
nomber di gobierno di Aruba tur cu di un of otro forma a 
ta felicita Famia Irausquin cu haci esaki posibel. Pabien y 

Miembronan di fraccion POR a mira desaroyonan na Carnival Village 


ORANJESTAD - Ayera, 
miembronan di fraccion 
di POR, Marisol Lopez- 
Tromp y Alan Howell a re- 
alisa un bishita di trabou 
na Carnival Village, pa 
mira y inspecciona con e 
trabou ta bayendo. Carni- 
val Village su obhetivo ta 
pa trece comunidad hunto 
pa diferente eventonan, 
manera cultural y deport- 
ivo, recreativo, entre otro. 

Alan Howell a bisa cu ta in- 
creibel pa wak e animo cu e 
trahadonan ta trahando cune, 
no solamente pa por tin tra- 
bou y pone pan riba mesa, 
pero tambe e deseo di fmalisa 
e proyecto y wak con bunita 
e lo keda. 

Nan a papia tambe cu e sub- 
contratista di e proyecto, 
kende ta un mucha homber 
di San Nicolas, lo cual ta 
yena nan cu orguyo y gran 
satisfaccion, pasobra ta mira 
cu e atencion cu gobierno ta 
duna na San Nicolas no ta 
solamente pa embeyece Car- 
nival Village. Ta mira cu habi- 
tantenan hoben di San Nico- 
las ta haya trabou, y esaki ta 
un di e partinan mas impor- 
tante pa Alan Howell, y den 
e proyecto aki mayoria di e 
trahadonan ta di San Nicolas. 

Carnival Village ta un proyec- 
to cu gobierno anterior a 
cuminsa cune, pero lastima- 
mente pa un of otro motibo 
e la keda asina. Na momento 
cu gobierno nobo a sinta, y 
Alan Howell cu ta un di e 
personanan cu ta pusha duro 
pa San Nicolas a drenta par- 
lamento, el a para duro y per- 
sisti cu e kier mira un cambio 
den Carnival Village. 

Den parlamento, semper e ta 
vocifera su deseo fuertemente 
di mira cambionan den San 
Nicolas, y awe por mira caba 
e diferencia cu minister Ot- 
mar Oduber ta haciendo pa 
San Nicolas. E ta siguiendo 
cu e otro fasenan cu mester a 
sigui den Carnival Village. 

Un di e aspectonan nobo ta 
cu lo tin un muraya cu lo ta 
un sorpresa, cu lo tin nomber 
di cierto artistanan, y esaki 
lo bira e entrada pa Carnival 
Village. Tambe por mira cu 
nan ta trahando dos loket cu 
lo por wordo uza pa bende 
ticket. Despues cu e parti aki 
keda cla, pa dia 11 di februari 
proximo, nan lo cuminsa cu 
construccion di e kiosknan y 
e bañonan. E siguiente fase 
lo bira e construccion di un 
stage permanente. 


Carnival Village cu ta hay- 
Miembronan di fraccion di ando un mehoracion grandi 
POR ta contento cu ya caba riba lo cual tabatin antes, y cu 
por mira un diferencia den keto bay ta conta cu e mash- 




innan pa haci ehercicio cu 
tabat’ey. 

E prome fase di e proyecto 
mester keda cla pa mañan, y 


miembronan di fraccion di 
POR ta spera cu esaki lo por 
tuma luga pa despues conti- 
nua cu e siguiente fasenan. 

Misa special na 
Parokia Birgen di 
Fatima tur diasabra 

ORANJESTAD - Reverendo Pastoor 
Jozef Pelc, di Parokia Birgen di Fati- 
ma Dakota, ta participa cu entrante 
luna di Februari 2019 lo cuminsa cu un 
Santo Sacrificio di misa na honor di La 
Birgen Maria, na misa di Dakota. 

E prome celebracion lo ta diasabra awor, dia 
2 di februari 2019, pa 8or di mainta, y lo 
sigui cu celebracion tur prome diasabra di 
luna. 

Alabes ta participa cu en conexion cu cel- 
ebracion di 60 aniversario di Misa Birgen 
di Fatima Dakota e aña aki, y a peticion di 
parokianonan, e prome actividad lo tuma 
luga diasabra awor, dia 2 di februari, riba Fi- 
esta di Birgen di Candelaria un Misa Solem 
pa 7or anochi, cu ceremonia di bela. Pa e 
ocasion aki lo tin bela special na c Huki di 
Buki’ pa 5 florin. 

Tur parokiano y pueblo di Aruba ta invita pa 
asisti na e prome actividad aki. Boso presen- 
cia ta altamente aprecia. 



"Dios ta amor... y amor ta Dios, 
maske mi no ta na e mundo aki, tur dia lo 
mi ta banda 

di boso Curazon, mi por steuns di loke 
Señor ta hasi" 


Cu dolor na nos curason , pero conforme cu 
boluntad di Dios nos ta anuncia 
fayecimento di : 



Isidora Celsa Cardenas 
Serna-Bermudez 

Mihor conoci como ‘Elsa’s Lotto’ 
*10-05-1939 -130-01-2019 

Acto di entiero lo wordo anuncia despues 





“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme 
boluntad di Señor nos ta anuncia fayecimento 
di: 



Rafaél Vicenthus Siliee 

Mihor conoci como ‘Big Boss’ 
*27-10-1934 - 120-01-2019 

Na nomber di su: 

Ex esposa: Marlen Adonis 

Yiunan: Maritza Siliee 

Rugia Siliee 
Poppy Monte 
Harold Monte y famia 
Juancho v/d Biezen 
Elvis v/d Biezen 
Benjamin Rasmijn y famia 
Thania Rasmijn 

Ruman : Shon Pe Silee y famia (Curaçao) 
Nietonan stima: Jonathan Werleman 

Jeremiah Werleman 
Viviana Monte 
Alan Monte 
Raylina v/d Biezen 
Brandon v/d Biezen 
Eva Rasmijn 

Amigonan : Chucho Elizabeth 

Tico Fernandes 
Ronny 

Polito (Curaçao) 

Armando Gerardus ( Curaçao) 
Amigonan di cas: Salazar (Hulanda) 

Betty (Hulanda) 

Betto Lourens (Hulanda) 
Juanita (Hulanda) 

Tur sobrino- y sobrinanan. 

Demas famianan: Siliee, Adonis, Gietel, 
Arends, Monte, Werleman, Mohamed, 

Rasmijn, Hernandes, Bommel, Agatha, 
Cardoso, v/d Biezen, Julen, Boye, Walle, 
Winklaar, Ricardo, Raphaéla, Gerardus, 
Obispo 

Ta invita pa acto di despedida cual lo tuma 
lugar na Royal Funeral Home diasabra 2 di 
februari 2019 di lor pa 4or di atardi. 

Nos ta pidi disculpa si den nos momento di 
tristesa nos por a lubida algun famia of 
conocir 


AD PATRES 


Funeral h o e 


Tajwtiápdfyaiimlo 


Van Refisselaerstraal 2 
Tel. 584-2299 - 7372299 
FamiEy owned and ooerated 
Sinoe 1997 


“Señor ta mi wardador, 
mi n y tin falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 
fayecimento di: 



Edgar Simeon Molina 

Cariñosamente yama: ‘Gachi, Papa Gachi, Kid 
Telefonito’ 

* 18 Feb 1932 + 28 Jan 2019 


Na nomber di su: 

Esposa: Adelinda Molina-Ridderstap (Mama Lienchi) 
Yiunan: Edilio y Judith Molina-Geerman 
Gladys Molina 
Glenda Molina 

Freddy y Miriam Molina-Illidge 
Iris Molina y Arthur Richardson 
Nelson Molina 

Kenny y Priscilla Molina-Halley 
Egmond Molina 

Rumannan: Evarista Molina y famia 

f Sarita Muller y famia na Curacao 
IMoonchi Molina y famia na Curacao 
lAdriana Molina y famia 
fFelipe Molina y famia 
f Lita Molina y famia 
Manera Ruman: Jose Sint Jago 
Mieto(a)nan: Kelvin, Sue-Elleen, Lerone, Nileys, 
Mereline, Dekembe, Freja, Tiziana, Jayden, Zoé, Kevin, 
Nelson, Jermaine, Jursen, Jovanka, Edylianne, Nelgin, 
Alicia, Laura, Leann, Luke, Nigel, Benjamin, Egmond 
Jr. 

Bisanieto(a)nan, subrino(a)nan stima, primo(a)nan, 
swa y cuñanan. 

Ihanan: Eddy Briezen y Stella Kock 
Ayudante di cas: Janette Alvarado y Diana Gomez 
Amigo nan di cas: Jan Poets, Daniel Vrolijk, Miguel 
Vrolijk, Boei Beaumont 

Demas famianan: Molina, Ridderstap, Janga, 
Beaumont, Henriquez, Hoek, Ignacio, Fluit, Wanga, 
Frans, Regales, Mercera, Winklaar, Antonia, Geerman, 
Jansen, Holsman, Meyers, Martinus, Illidge, Lacle, 
Richardson, Chung, Curie, Koeiman, Halley, Davis, de 
Windt, Pourier, Sint Jago, Agustin, Abath, Briezen, 
Kock, Briesen, Solognier, Wouters, Bouwman, Paesch, 
Rasmijn, Gonzalez, Tromp, Vrolijk, Peterson, Paulina, 
D’agiar, Ras, y Anthony y demas famia nan na Aruba, 
Curacao, Boneiro, Sint Maarten, Hulanda, Inglatera y 
Mexico. 


Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Acto di entiero ta tuma lugar diasabra 02 februari 
2019 pa 4or di atardi na Misa Santa Teresita na San 
Nicolas y despues saliendo pa Santana Catolico na 
San Nicolas. Papa Gachi lo ta reposa for di 2or di 
atardi na Misa. 


Adres pa condolencia: Ad Patres Funeral Home 
Diabierna 01 februari 2019 
for di 7:00 pm pa 9:00 pm 

Nos ta lamenta cu después di entiero nos no ta ricibi 
bishita di condolencia na cas 


Stoffy personol di Ad Patres funeral home to extende 
nos mos sincero condolencio nofomio di efoyecido. 
Condolencio oor wordomondo ribo nos website: 

odootresnv(a) hotmoil.com 

Sorteo # 6696 


9144 


8762 


7859 



Sorteo # 5740 


0064 




Sorteo # 445 


9923 



Sorteo # 4499 


8485 


Scorpio 





Sorteo # 2309 


2737 


8381 


9380 


m 



4>.i 


Sorteo # 2462 


2864 


0724 


1027 



Sorteo # 2462 


1162 



Sorteo #518 


1069 



Sorteo # 2462 


9749 


Aquario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Jan 2019 Anochi 




06 - 12 - 19 - 23-34 


Sorteo# 1971 

0 

x Jackpot 

0 

x Match 4+ 

3 

x Match 4 

108 

x Afl. 12,00 


J oker 24 Letter L 


220 . 000 ,- 





Sorteo # 4664 

0 

x Jackpot 

8 

x Match 4 

154 

x Atl. 8,00 


06 - 09 - 11 - 26-30 


Proximo J ackpot 


70.000,- 



Sorteo # 


Mega Ball 


0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


H 


340.000,- 





Afl. 440.000,- 



DIARIO 


6210-6325-9055 


SUPER 

4 


7098 

FLAMINGO 0828-7200-1852 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Jan 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


210.000,- 



Sorteo # 

0 

x Jackpot 

0 

x Match 4 

~~0 

x Atl. 6,00 


Proximo J ackpot 


68 . 000 ,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


340.000,- 



Afl. 440.000,- 



Aries 


No mira loke ta sosode superficialmente. 
Profundisa mas. Ta importante cu riba e 
dia di awe bo concentra den loke bo kier 
haci cu bo bida. Bo ta pasa voorbij situa- 
cionnan cu no ta cumbini bo. Number: 9, 
24, 35 y 44. 


Bo intuicion lo sirbi pa aclaria dudanan 
sentimental. Animo, Tauro. Ta berdad 
cu cierto circunstancianan no ta sosodi- 
endo precisamente manera bo tabata kier. 
Number: 19, 21, 27 y 35. 

No perde bo tempo y energia cu hende- 
nan negativo y cu gusta keha. Ta diferente 
tareanan bo tin bo dilanti y nan por cansa 
bo, pero si bo planea bon, lo bo wak con 
tur cos lo cana. Number: 4, 12, 22 y 36. 




Geminis 


Un hende cu pa hopi tempo bo no a mira 
lo duna bo un noticia agradabel. Bo mester 
ta hopi concreto ya cu bo astro den e signo, 
bo por bay den un tono algo di fantasia. 
Number: 10, 30, 35 y 46. 

Bo realidad ta adkiri otro dimension, hopi 
mas concreto. Pone cosnan na nan luga, 
cuida bo tempo y bo privacidad pasobra 
awe e dia aki lo ta pa bo y bo hendenan, 
un regalo pa disfruta. Number: 11, 24, 32 

Lao v44 


Concentra bo energia den bo propio asun- 
tonan. Si bo ta soltero of soltera, lo presen- 
ta un ocasion pa bo conoce un hende hopi 
interesante, asina ta no neglisha ningun 
oportunidad. Number: 16, 25, 32 y 45. 




Virgi 




Lo bo sinti bo mes recompensa emocio- 
nalmente. Corda cu esun cu ta biba sola- 
mente den pasado no por disfruta di awe 
y cada dia tin su retonan. Nos mester en- 
frenta nan di manera directo. Number: 12, 
21, 27 y 38. 

Rectifica un eror y lo bo sinti bo mes 
miho. Warda un poco prome cu tuma un 
resolucion drastico cu por complica e res- 
to di bo fin di siman. Áplica bo intuicion 
cu bo sentido practico di bida. Number: 
5, 14, 27 y 31. 

Ta envolve bo un racha di gasto y compra. 
Ta posibel cu por surgi cierto situacion 
inespera cu lo pone bo forsa na cambia 
plannan na ultimo ora. Particularmente 
si bo a considera un cita amoroso. Num- 


Sagitaño ber: 22,29 y 


Lo bo scucha algo cu lo causa admiracion 
den bo realidad amoroso. Un persona 
amigo lo ta porta lo ta porta do di un no- 
ticia cu lo forsa bo cambia cierto plannan 
cu bo tabata tin. Number: 2, 25, 39 y 46. 



Caj ricomio 


Prome cu compromete bo mes, pensa bon 
riba e paso cu lo bay dal. Cierto hendenan 
emocionalmente instabil tin e tendencia di 
move di un forma masha lento banda di 
bo. Number: 10, 13, 29 y 38. 



Aquario 


Un simpel contesta lo cambia tur bo fin di 
siman. E portanan di curason di e persona 
ey cu tanto ta representa pa bo lo cambia 
di un rato pa otro. Sin embargo, no perde 
pasenshi. Number: 7, 14, 33 y 34. 



Pisces 

MflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Sta. Cruz Tel. 585 6890 


San Nicolas 

IMSAN 
24 ora 

na warda 

San Nicolas: 

Seroe Preto Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule february 2019 


|_MWJ 

1 

DEPT | 

1 1 

| BBIH 


SUN 


03 




MON 

04 



TUE 


05 




WED 


06 



THU 


07 



FRI 


08 


FREEWINDS - DEPT. 




23.15 















BRITANNIA 


08.00 


18.00 


B 

CELEBRITY SILHOUETTE 


10.00 


23.59 


1 

JEWEL OF THE SEAS 


08.00 


23.00 


C 





CARIBBEAN PRINCESS 


08.00 


22.00 


1 

FREEDOM OFTHESEAS 


07.00 


23.00 


c 

MONARCH 


08.00 


15.30 


B 

FREEWINDS 


06.00 




E 





CARNIVAL CONQUEST 


08.00 


16.00 


C 





MS RIVIERA 


10.00 


23.00 


C 

KONINGSDAM 


08.00 


23.00 


B 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 01/30/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

178.40 

179.12 

179.92 

GBP 

2.27 

2.32 

2.38 

JPY 

161.33 

162.80 

164.43 

EUR 

201.71 

203.55 

205.59 

DKK 

26.28 

27.00 

27.80 

NOK 

19.95 

20.67 

21.47 

SEK 

18.56 

19.28 

20.08 

For amounts up to Afl. 100,000 

Pronostico 
di Tempo 


tempo: 

parcialmente nubia cu chens 
pa localmente un awasero 
pasahero. 



Temperatura maximo 31 gra- 

do Celsius temperatura minimo 25 grado Celsius. 


1 di april ta ultimo dia pa entrega 
‘verzamelloonstaat’ y ‘verzamelstaat 
opgaaf derden’ di 2018 


ORANJESTAD - Departamento di Im- 
puesto ta participa cu ta prolonga e ter- 
mino pa entrega e lista colectivo di salar- 
io (verzamelloonstaat) y e lista colectivo 
di pago na tercera persona (verzamelsta- 
at opgaaf derden) di aña 2018. 


E fecha fmal di entrega tawata 31 di januari 
2019, pero esaki a wordo prolonga te 1 di 
april 2019 pa por duna e contribuyente extra 
espacio pa por cumpli cu e informacion aki. 
E prolongacion ta conta automaticamente pa 
tur cliente. Pues no tin mester di entrega un 
peticion por escrito. 


Bahada di solo : 6:40pm subida di solo : 7:05am. 

Biento: 

Modera te basta fuerte for di generalmente direccion oost; 
forsa 4 te 5 (20 te 39 km/ora, 11 te 21 nudo) den dia fuerte 
te posiblemente duro den rafaga; forsa 6 te 7 (40 to 61 km/ 
hr, 22 to 33 nudo). 

Situacion general di tempo: 

den proximo 24 ora no ta spera cambionan significante den 
e tipo di clima cu nos tini actualmente. Pa e motibo aki 
clima lo keda generalmente seco. 

Condicion di lama: 

olanan di lama lo ta for di direccion oost cu haltura di 4 te 
localmente 6 pia. E olanan di mas halto lo ta na costanan 
oost te noordwest di e isla. Ta pidi ocupantenan di boto 
chikito pa tene cuenta cu esaki. 



No laga bo yiu 
bira victima 
di abuso sexual 


IA 



Preveni 

NA TEMP0 

AZV Oranjestad ta keda cera 
te cu proximo aviso 


ORANEJSTAD - Pa medio di e comuni- 
cado aki, AZV ta notifica comunidad di 
Aruba henter cu debi na e trabounan di 
instalacion di airco nobo y renobacion di 
e oficina di AZV Oranjestad, AZV Oran- 
jestad na Rumbastraat 21 ta keda cera te 
cu proximo aviso. 


Nos ta lamenta cu no a keda cla ainda cu e tra- 
bounan y pa servicio nos ta pidi tur asegurado 
pa keda acudi na AZV San Nicolas (den In- 
stituto Medico San Nicolas) of AZV Noord 
(den edificio MFA na Noord). Di antemano 
masha danki pa e comprension. 


Fundacion Cas di Musica 
den pleno Progreso 


ORANEJSTAD - Cas di musica na Pie- 
dra Plat ta sigui crece y cu mas posibi- 
lidadnan pa comunidad di Aruba. Awor 
por haya les parti mainta tambe special- 
mente pa 60+ of pa esunnan cu no por 
parti atardi, y nos ta agrega un instru- 
ment masa cerca‘’blokfluit” y tambe les 
dicanto. 


ofrece: Piano, Guitara, Cuarta, Baho, Blaas 
instrument y Drum,pa principiante y ad- 
vanced. Siña musica y bira mas creativo ta nos 
lema. Docentenan ta profesional y cu expe- 
riencia den nan ramo. Pa mas informacion 
tuma contacto cu “Cas di Musica” e-mail: 
centrofamiapp@gmail.com Tel: 5855544 / 
5687449 / 5834631 of pasapersonalmentena- 
nosoficinaPiedra Plat # 50. 

THE MAGIC OF THE MOVIES 

M9ITECN0L0GIA 


Apple no ta permiti Facebook distribui app pa track data 


Ul Wckomttn nfc ■ 

* r* . www.f*C€toookxoni 


facebook 


Facebook helps you connect and share with 
the people in your Ufe. 


NEW YORK (AP) — Ap- 
ple a bisa cu Facebook no 
por sigui distribui un app 
cu tabata paga usuarion- 
an, incluyendo adolescen- 
tenan, pa track extensiva- 
mente nan uzo di celular 
y internet. 

E blog di tecnologia, 
TechCrunch, a reporta dia- 
mars cu Facebook a paga 


L ft 

A § 

como $20 cada luna pa uza 
e app Facebook Research. 
Mientras Facebook ta bisa 
cu esaki a wordo haci cu 
permiso, e compania tin un 
historia di tuma libertad cu e 
definicion di ‘permiso’, como 
tambe di sconde e data cu e ta 
colecta. 

Facebook ta bisa cu menos di 
5 porciento di e usuarionan 


di e app tabata adolescente, 
y cu nan tabatin permiso di 
e mayornan. Sinembargo, e 
revelacion ta bira un mancha 
mas riba e record di Facebook 
pa locual ta privacidad, y lo 
por duna espacio pa mas es- 
cutinio regulatorio. 

Segun TechCrunch, Face- 
book a pasa rond e app store 
di Apple y su reglanan mas 
fuerte pa privacidad. Apple 
ta bisa cu Facebook tabata 
uzando un mecanismo di dis- 
tribucion pa empleadonan, 
no clientenan, pues Apple a 
revoca e capacidad ey. 

Desde ayera, un revelacion 
riba Betabound, un di e ser- 
vicionan cu a distribui Face- 
book Research, a informa us- 
uarionan prospecto cu door 
di instala e software, nan ta 
permiti Facebook pa colecta 
un cantidad di data. Esaki ta 
inclui informacion tocante 


app cu bo tin instala, ki ora 
bo ta uza nan y kico bo ta haci 
riba nan. Informacion tambe 
ta wordo colecta riba con otro 
hende ta interactua cu e usu- 
arionan y nan contenido riba 
e appnan menciona, segun e 
revelacion. 

Betabound a adverti cu Face- 
book por colecta informacion 
hasta ora un app of browser ta 
uza cifrahe (encryption). 

Investigado di siguridad di 
app di celular, Will Strafach, 
kende a studia e app pa Tech 
Crunch, a bisa AP cu e tabata 
spanta di descubri Facebook 
violando confiansa di Apple. 
E1 a bisa cu hermentnan pa 
captura trafico di e forma 
aki mester wordo uza in- 
ternamente so, pa socionan 
den confiansa. Na luga di 
esaki, el a bisa Facebook ta- 
bata grabando tur trafico di 
data drentando y saliendo di 


miembronan di publico cu 
no tabata na altura di esaki - 
riba un app diseña pa adoles- 
centenan. 

“Esaki flagrantemente no 
ta permiti”, segun Strafach, 
CEO di Guardian Mobile 
Firewall, “Ta impresionante 
con desafiante Facebook a 
comporta.” 

E1 a bisa cu cualkier intento 
di Facebook pa bisa cu e usu- 
arionan cu a instala e app ta- 
bata compronde e amplitud 
di e coleccion di data ta un 
distraccion. 

“Mi no ta kere cu nan a haci e 
hopi cla pa e usuarionan pre- 
cisamente ki nivel di acceso 
nan tabata duna cu nan per- 
miso”, Strafach a bisa. “Sim- 
plemente, no tin manera cu 
e usuarionan tabata compro- 
nde esaki.” 


Propuesta pa prohibi reconocemento di cara na San Francisco 


(The Verge) - Un legislado na San 
Francisco ta introduciendo un pro- 
puesta di ley, cu lo haci e ciudad den 
e prome di e pais pa prohibi uzo gu- 
bernamental di tecnologia di recon- 
ocemento di cara. 

E Stop Secret Surveillance Ordinance, 
cu lo wordo proponi pa supervisor Aaron 
Peskin, lo rekeri departamentonan di e 
ciudad pa pidi aprobacion for di e Hunta 
di Supervisornan prome cu uza of cum- 
pra tecnologia di vigilancia, un check cu 
otro ciudadnan a implementa caba. E 
legislacion tambe lo crea auditoria anual 
di tecnologia di vigilancia, pa sigura cu e 
hermet ta wordo uza apropiadamente. 

Si e wordo aproba, e orden tambe lo crea 
un prohibicion general cu lo stop e de- 
partamentonan en cuestion di cumpra of 


uza tecnologia di reconocemento di cara. 
E legislacion, cual tambe lo aplica pa polis 
y otro departamentonan di cumplimento 
di ley, lo representa un stap nobo den e 
bataya pa e herment poderoso. 

E propuesta ta yega na un momento pre- 
cario pa tecnologia di reconocemento di 
cara. A pesar di problemanan documenta 
cu eror y prehuicio, regulacion federal di 
e tecnologia ta elusivo. Microsoft a pidi 
pa un ley pa guia su uzo, y varios exper- 
tonan a sugeri con e regulacion lo por 
mustra. E propuestanan a inclui un pro- 
hibicion total, como tambe regulacion 
mas suave, cu lo purba di preveni abuso 
potencial. 

E legislacion lo wordo scucha den e com- 
ite proximo luna, y ta conta cu sosten di 
gruponan di derecho civil, incluyendo 
ACFU di Nort California. 



Google Chrome lo adverti tocante URL cu ta mustra similar 



(engadget) - Nos tur a 
yega di haci un fout ora 
di type un URL. Segun 
ZDNet, Google Chrome 
pronto lo duna un adver- 
tencia pa ora esey pasa, 
asina hende no lo wordo 
gaña pa un website cu ta 
mustra similar, y lo re- di- 
rigi bo na e website cu bo 
tabata purbando di bishi- 
ta. 

E caracteristica ta den etapa 
di test desde e lansamento 
di Chrome Canary 70 herfst 
ultimo, y actualmente ta dis- 
ponibel como un caracteristi- 
ca experimental den e version 
stabiel di Chrome. 


Ta basta comun pa person- 
anan cu mal intencion cum- 
pra domain di website cu ta 
similar na websitenan conoci 
pero cu typonan comun, pa 
purba di gara hende cu ta haci 
un eror ora di type un URL. 
E websitenan aki hopi biaha 
ta mustra como esun di ber- 
dad, pero ta diseña pa horta 
e credencialnan y otro infor- 
macion di e persona. 

Cu e caracteristica experi- 
mental di Google Chrome, e 
browser lo presenta un panel 
‘drop down’ bou di e bar di 
URL. E notificacion ta hala 
atencion pa e hecho cu e usu- 


ario lo por ta bishitando un 
website cu nan no kier, y ta 
ofrece pa hiba nan na e do- 
main corecto. Esey, combina 
cu e advertencianan existente 
di Chrome tocante web- 
sitenan insigur, por spera cu 
lo ta suficiente pa yuda hende 
no kere den scam. 

Pa habilita e proteccion ex- 
tra, bishita visit chrome:// 
flags/#enable-lookalike-url- 
navigation-suggestions. E 
caracteristica probablemente 
lo wordo poni den Chromo 
como default eventualmente, 
pero no ta conoci ki tempo 
esey lo sucede. 

Philip Merryweather diPhilip’s Animal Garden: 

‘Mester duna muchanan e hermentnan y guia basico pa stima bestia’ 



ORANJESTAD - Philip’s 
Animal Garden ta un fun- 
dacion encarga cu rescate 
di bestianan na Aruba. 
Durante un entrevista cu 


Bon Dia Aruba a haci cu 
e doño di e luga, Philip 
Merryweather, el a duna 
di conoce cu desde cu e 
tabata chikito e ta stima e 


bestianan. 

Merryweather a bisa cu ta ex- 
isti muchanan cu ta yega na 
su luga pa wak e bestianan, y 


otro cu ta yega y kier hunga y 
toca e bestianan, manera e ta- 
bata haci ora e tabata chikito. 

E1 a splica cu nunca e tabatin 
idea di loke awo ta e animal 
garden, ‘esey ta algo cu a bin 
pa via di stimacion di bestia 
cu mi tin’, manera el a bisa, 
‘sin pensa, poco poco, wak 
kico el a bira’. E ta comenta 
cu Aruba ta un isla chikito, 
y asina el a bisa cu e ta haya 
yamada casi tur dia di hende 
cu ta haya colebra of algun 
otro bestianan na algun ca- 
minda. 

E1 a agrega cu e ta yuda varios 
fundacion na Aruba pa res- 
cata bestianan. Pero riba nos 
isla ta un existi un problema 
grandi cu pushinan y ca- 
chonan, pa via cu e hende 
mester paga tino ora tin bes- 
tianan asina y nan mester op- 
era pa nan no por reproduci. 
Como cu esaki no ta pasa, e 
problema di bestianan riba 
caya lo por bira pio. 

Philip’s Animal Garden ta 
conta cu un ekipo cu e me- 
sun Merryweather a siña con 
pa cuida cada tipo di bestia 
cu nan tin, pa motibo cu tur 
e bestianan tin un diferente 


comportacion, y p’esey el a 
bisa cu eynan no tin ekipo 
di boluntarionan. “Si bo ta 
traha varios aña cu e mesun 
bestia mes, sin cu bo sa, bo 
ta comprende kico e bestia ta 
purba di bisa bo”. E compor- 
tacion mes di e bestia ta splica 
si ta existi algo fout of no. 

“E ekipo cu nos tin trahan- 
do no ta bin pa duna bestia 
cuminda, na fmal di dia nos 
ta traha loke sea cu e bestia 
mester tambe” Merryweath- 
er a splica. 

Philips Animal Garden ta 
ofrece pa e studiantenan un 
tour chikito basico dependi- 
endo di edad di e muchanan. 
“Awendia e muchanan kier 
siña mas, bo mester duna pa 
nan e hermentnan y e guia 
basico pa stima e bestianan, 
educa nan di biaha”, el a ex- 
presa. 

Tambe el a comenta cu tur 
bestia, no solamente esunnan 
exotico, si e persona no tin un 
luga adecuado p’e, mester op- 
era. “E problema na Aruba ta 
e hendenan cu ta trece besti- 
anan ilegal, y cacho cu pushi, 
cu tin masha hopi”. 


Prijspa trece container ta demanda mas investigacion 

Tarifa di waf tin influencia riba aumento di prijs 


ORANJESTAD - E tarifa 
pa trece container na Aru- 
ba ta un di e mas caro den 
nos region. Esaki ta trece 
riba dje un gasto extra pa 
esunnan cu ta trece pro- 
ductonan di afo, locual tin 
su influencia riba prijs di e 
productonan. 

Minister di fmansa y asunto 
economico, Xiomara Ruiz- 
Maduro ta consciente di e 
impacto cu esaki ta trece riba 
prijs di e productonan. Esaki 
ta trece su reto cune, mi- 
rando gobierno su esfuerso 
amplia e canasta basico cu 
productonan cu nan prijsnan 
maximo ta protegi pa ley. 

E mandatario a indica cu ki- 
sas e importadonan local ta 
haya productonan mas barata. 
Logicamente, ora bo ta wak 
riba mercado internacional e 
prijsnan di cierto producto y 
compara cu esunnan local, e 
diferencia di prijs ta visibel. 
Ruiz-Maduro ta consciente 
di esaki, den sentido cu ora 
e productonan aki ta yega 
Aruba, nan prijs ta subi. Un 
factor tin di haber cu si e prijs 
di waf ta subi, esey automati- 


camente lo tin su influencia 
riba aumento di prijs di e 
productonan aki. 

Segun investigacion cu a wor- 
do realisa pa departamento di 
asunto economico, y entrega 
na e mandatario dia 10 di 
januari ultimo, tin puntonan 
den dje cu ta merece mas in- 
vestigacion. E rapport pa loke 
ta trata e ampliacion di canas- 
ta basico ta indica cu tin mas 
factor cu mester evalua, ya cu 
tin su impacto pisa riba prijs- 
nan di e productonan. Un di 
e factor aki ta e tarifa di e waf 
di Aruba, cu ta esun di e mas 
caro den nos region. 

E echo cu a bin cu un waf 
nobo y mudamento di e ac- 
tividad di container na Bar- 
cadera, cada bes cu e parti di 
fmanciamento di e proyecto 
aki ta subi, e tarifa ta wordo 
influencia. E no ta descarta cu 
esey ta un di e motibonan pa 
kico aki na Aruba nos ta mi- 
rando e subida constante di 
prijs di e productonan bendi 
den e supermercadonan. 

E mandatario no kier cera e 
capitulo aki gewoon, ya cu 


e ta considera cu mirando 
e impacto cu e tarifa di waf 
tin riba e prijsnan di e pro- 
ductonan cu nos ta consumi 
riba nos isla, e punto aki ta 
demanda mas investigacion. 
Di e forma aki, gobierno por 
saca afo con e prijsnan na 
Aruba ta subiendo, manera e 
ta subiendo actualmente. 

E1 a splica cu na departamento 
economico ta wordo treci in- 


formacion aden pa importa, e 
comerciante of importado su 
documentonan mester haya 
stempel. Asina aki e departa- 
mento por haya un bista di e 
factura di locual nan mester 
cobra como prijs maximo pa 
e consumido. Na e momento 
aki e departamento aki ta net 
den e proceso pa por stipula e 
prijs a base di e factura cu nan 
ta haya. 


Ruiz-Maduro a duna mas 
informacion pa loke ta e for- 
mulacion di prijs di e pro- 
ductonan basico. Ta asina cu 
e departamento en cuestion 
ta atende cu e parti pa deter- 
mina e prijs maximo a base 
di locual e importado a trece. 
Si por ehempel e prijs ta subi 
-entre otro debi na e tarifa 
di waf- automaticamente e 
prijs cu a wordo stipula como 
maximo, tambe ta subi. 

Pa medio di aplicacion AZVRating App 

Aseguradonan di AZV lo por evalua servicio di dokter di cas 


ORANJESTAD - AZV 
Rating App a keda intro- 
duci ayera cu presencia 
di minister di salubridad 
publico, Dangui Oduber, 
director di AZV sr. Goed- 
hoop y vocero di AZy sr. 
Van de Kamp. 

E aplicacion of app aki su 
meta ta pa pone den man di 
alrededor di 110 asegurado di 
AZV e posibilidad pa evalua e 
servicio di bo dokter di cas; y 
asina purba di mehora e ser- 
vicio cu nan ta ofrece na co- 
munidad. 

Actualmente e ta na Papia- 
mento so, y e ta limita pa 
evalua e servicio cu e dokter 
di cas ta ofrece na e asegura- 
donan. Intencion ta pa haci 
e den otro idioma y expande 
pa otro servicio cu e asegura- 
donan di AZV ta bin hayando, 
ya sea di specialistanan, servi- 
cio di ambulance, boticanan, 
Imsan, etc. Den futuro, nan 
kier integra tur e servicionan 
aki pa asina e aseguradonan di 
AZV por duna un rating. 

“Esaki ta un bon manera pa 
midi e calidad di servicio y 


experiencia cu tur asegu- 
rado ta pasa aden den cuido 
di salud,” minister Dangui 
Oduber a bisa. 

AZV Rating App 

E asegurado por download e 
app aki, esta AZV Rating App 
uzando ya sea Google Play of 
App Store pa medio di nan 
smartphone. Aunke e usuario 
ta keda anonimo, toch e mes- 
ter hinca su AZV number, 
ora cu bo ta registra pa haci 
uzo di e app aki. Aunke e ase- 
gurado ta keda conoci cerca 
AZV, e organo aki no ta di- 
vulga esaki na e dokter di cas. 
Sinembargo, e mandatario a 
laga sa cu esaki no ta kita cu 
e asegurado mester haci bon 
uzo di un forma responsabel 
di e app aki. 

Igualmente, e mandatario a 
aclaria cu ta existi un diferen- 
cia grandi entre e rating app 
y kehonan contra dokter di 
cas. Pues loke nan a intro- 
duci ayera tabata un rating 
app pa duna score riba e ser- 
vicio y experiencia di e ase- 
gurado cerca su dokter di cas. 
Mientras cu di otro banda tin 
un comision cu ta atende cu 


e kehonan riba e manera of 
experiencia cu e asegurado a 
haya di e practica y conoce- 
mento di e dokter di cas. 

Oduber a indica cu esaki ta e 
diferencia entre e rating app y 
entregamento di keho di ase- 
gurado di AZy ora cu ta haya 
cu nan a wordo diagnostica 
robes. Pero tambe tin otro in- 
stancia cu e pashent por en- 
trega un tipo di keho asina. 

Preocupacion dokternan 
di cas 

Ora cu minister di salubri- 
dad, hunto cu AZy a bin cu 
e iniciativa pa introduci e app 
aki, tabatin un diferencia di 
opinion cu e dokternan di 
cas. 

Un di e preocupacion mas 
grandi cu e dokternan di cas 
tabatin ta cu e asegurado ta 
bay toets nan conocemento y 
experticio. Ya cu e dokternan 
tabata mira e app aki como 
eventualmente un medio pa 
castiga nan. Oduber a declara 
cu ‘esaki no ta e caso.’ Mas 
bien e ta haya cu e dokternan 
di cas mester mir'e como un 
meta pa nan tambe mehora e 


servicio. 

E ta haya cu e dokternan di 
cas mester ta consciente cu 
tin hopi keho y presion di 
comunidad expresa constan- 
temente riba rednan social 
riba e servicio medico cu nan 
ta bin hayando for di nan. E 
ta kere cu e dokternan di cas 
por sinti cu tin mas control 
riba nan, cu e meta fmal cu 
nan mester por mehora e ser- 
vicio cu nan ta brinda. Esaki 
lo contribui pa mehora nan 
servicio y e ta convenci cu 
poco poco nan lo bay haya 
menos keho riba nan funcio- 
namento. 

Rating riba servicio med- 
ico 

E ta reitera cu e app aki ta 
meramente pa djis duna un 
rating na e servicio y expe- 
riencia cu e pashent a pasa 
aden durante nan consulta 
cu nan dokter di cas. Entre 
otro, e accesibilidad pa un 
cita of consulta. Por ehem- 
pel, despues di tanto yamada, 
e pashent a haya un contesta 
for di e recepcionista. Tambe 
cu e dokter di cas ta cera nan 
consultorio merdia, siendo 


cu nan ta wordo paga pa traha 
8 ora. Igualmente, cuanto 
ora e pashent mester a warda 
prome cu el a wordo atendi. 
Of tambe despues di cuanto 
dianan of siman e asegurado 
por a haya un cita cerca bo 
dokter di cas. 

Tur e tipo di keho aki por 
wordo evalua pa medio di e 
AZV Rating App aki, pa AZV 
por haya informacion. Igual- 
mente, e mandatario a laga sa 
cu tin intencion di revisa y 
actualisa e ley di AZy ya cu e 
ta data for di casi 20 aña pasa. 

Nan lo revisa e ley aki pa tene 
cuenta cu tur loke a wordo 
discuti durante e ultimo 
añanan. Segun e minister, 
e pakete di servicio di AZV 
tambe lo wordo revisa, y un 
investigacion fmanciero ta 
wordo haci den e organo aki. 
Tur e cambionan necesario 
lo wordo haci den cuadro cu 
niun di nan lo tin impacto fi- 
nanciero pa AZV Unabes cu 
e investigacion aki ta cla lo 
wordo divulga publicamente. 


Marc Figaroa nombra como director nobo di APA NV 


ORANJESTAD - Recientemente, 
minister Dangui Oduber a anuncia 
cu Marc Figaroa a wordo nombra 
director nobo di APA NV 

Esaki a sosode despues di un proceso 
habri y transparente cu a tuma varios 
luna, e mandatario a tuma e decision di 
nombra Marc Figaroa como proximo 
director di APA NV 

Marc Figaroa tin un Master Degree den 
Business Administration y a specialisa 
den aviacion. Despues di a caba Cole- 
gio Arubano, el a sigui su estudionan 
na Daytona Beach, na Merca. E tin 13 
aña trahando na Aruba Airport Author- 
ity NV y pa 11 aña e ta den e funcion di 
‘Commerce Manager’ encarga cu henter 
e maneho comercial na e Aeropuerto di 
Aruba. 

Bou e maneho di Marc Figaroa, Aruba 
Airport Authority a gana premionan 
internacional, debi na e prestacion di e 
Aeropuerto, satisfaccion di clientenan, 
ademas sin lubida e parti di aviacion. 
Bou su maneho e entradanan di Aero- 
puerto tambe a conoce un crecemento 
drastico den e ultimo decada. Figaroa a 
demostra di tin e experiencia, conoce- 
mento y capacidad pa eherce e funcion 
importante aki. 

Oduber ta contento cu e escogencia aki 
y asina ta duna un Arubiano hoben e 
oportunidad aki y ta desea Figaroa tur 
clase di exito den su reto nobo na waf. 











